
-  •  =  Un  număr  15  Lei. - 


Invieazâ  şi  tu,  viaţa  a  neamotai  meni... 

fn  mausoleul  multimilenar  al  morţilor  şi  al  celor  ce  au  să 
moara,  răsbate  azi  proclamaţia  nemuririi  ca  un  ecou  al  învierii 
Mântuitorului  lumii l  Evadează  din  desnădefdea  fatală ,  legată 
de  soarta  inexorabilă  a  bulgărului  de  lut,  conştiinţa  omenirii 
răsbltă  de  certitudinea  Idealului  etern,  isbânditor  prin  misterul 
mângâierii  supreme  din  grădina  sfinţită  a  cuviosului  Iosif  din 
Arimateia 

Pelerinaj  de  duioase  inimi  mironosiţe  si  sărguitoare  do¬ 
rinţă  de  apostoli,  fac  din  cripta  rece  şi  des/obită  din  peceţile  ofi¬ 
cialităţii  intransigente  a  Romii,  un  loc  de  prăznuire  şl  cucer¬ 
nică  închinare  pentru  cel  mat  perzistent  şi  mai  intim  ideal  al  spe¬ 
ciei  umane,  pentru  idealul  eternităţii  vieţii  răscumpărate  prin 
iubire  jertfelnică . 

Fundamentala  problemă  a  existenţii  umane ,  îşi  află  aci  o 
perspectivă  şi  o  garanţie  de  deslegare. 

Teroarea  metafizică  este  biruită  de  argumentul  august  al 
înfrângerii  definitive  asupra  morţii  l ... 

«Cu  moartea  pe  moarte  călcând  I». .. . 

Scepticismul  incurabil  al  fiilor  obidiţi  şi  trudiţi  ai  oame¬ 
nilor,  se  destramă  dezarmat,  cum  se  destramă  străpunse  de  soare, 
stolurile  de  umbre  ale  nopţii!  Viaţa  triumfă  din  moarte  cum 
titumfă  grăuntele  de  grâu  din  putreziciunea  ogorului  tn  care  a 
fost  asvârlit . . . 

«Şi  celor  din  morminte  viaţă  dăruindu- le !>.. . 

In  depărtările  neitinse  de  priviri  ale  vremii,  sbucneşte  in¬ 
finita  putere  de  atracţie  a  soiritulai  omenesc  eliberat  acum  din 
sălaşul  lui  pieritor. 

«Hristos  a  înviaţi»  . . . 

Cultura  universală  îşi  descopere  în  sfârşit  un  ideal,  un 
entuziasm  şi  o  justificare: 

«Să  ne  luminăm  popoarelor!».... 

Democraţia  îşi  află  imperativul  categoric  al  fraternităţii, 
reale,  sincere  şi  spontane  a  cărei  misionară  este: 

«Să  zicem  toţi,  fraţilor!» ,  .. 

Forţa  spirituală  ţâşneşte  din  temniţa  Uteril,  personalitatea 
se  emancipează  din  iobăgia  instinctelor,  adevărul  îşi  înfige 
steagul  pe  mormântul  ficţiunilor,  tar  crucea  Iul  Hristos  se  înalţă 
maiestoasâ  şi  intangibili  deasupra  lumii  ca  un  isvor  etern  de 
forţă  spirituală,  de  personalitate  şi  de  adevăr. 

Ca  un  paratrăsnet,  ea  ocroteşte  sufletul  omenirii  de  formi¬ 
dabilele  şi  neinduratele  deslănţuiri  ale  păcatului. 

Pe  turle  pornite  spre  cer  cum  porneşte  sufletul  exilatului 
spre  patrie ,  la  răscruci  de  drumuri  —  unde  pasul  se  înţepeneşte 
în  nedumeriri,  şi  în  inimi  săgetate  de  dureri  fără  număr,  ea 
preludează  nemurirea  prin  moarte  şi  biruinţa  prin  jertfă!  Dsla 
înălţimea  ei  se  desluşesc  mai  netede  şi  mai  sigure  şi  căile  de 
ţărână  şl  căile  de  lumină!  Căci  în  graiul  ei  găsim  tălmăcirea, 
că  pe  cărările  pilne  de  praf  ale  lumii  frământate  cu  praf  de  irup 
omenesc ,  e  fixat  itinerariul  providenţial  care  poartă  spiritul  no¬ 
stru  spre  cer  şi  inima  noastră  spre  răsplătire  şi  tihnă! 

fnviează  şi  iu  viaţă  creştină  a  neamului  meu  ca  si  cântăm 
împreună: 

«Crucii  Tale  ne  închinăm  Hristoase  şi  sfântă  învierea  Ta 
o  Cântăm  şi  o  mărim».  Pr.  Dr.  Gr.  Cristescu. 


Iar  acum  intru  Hristos  Isus  vot  cari  oarecând  eraţi  de¬ 
parte,  v’aţi  făcui  aproape  prin  sângele  lai  Hristos. 

Pentru  ră  el  este  pacea  noastră,  cure  au  făcut  amândouă 
una,  şt  peretele  cel  din  mijloc  al  zidului  au  sfărâmat. 

Vrajba  în  trupul  său,  legea  poruncilor  cu  dogmele  stri¬ 
când,  sa  pre  amândoi  să-l  zidească  întru  sine  într’un  om,  nou, 
făcând  pace .  Efeseni  2,  13-15. 

Relaţiile  bisericii  româneşti  ortodoxe  diji  Ardeal  cu 
Principatele  române  in  veacul  al  XVIII-lea. 

1.  Ajutorul  lui  Constantin  Vodă  Brâncoveanu,  al  Mitropo¬ 
litului  Teodosie  şi  al  altor  boieri  din  Ţara  Românească, 
dat  bisericii  ortodoxe  din  Ardeal  in  lupta  cu  catolicii  şi 
cu  Românii  uniţi  cu  Roma. 

Spre  sfârşitul  veacului  al  XVII-iea  se  încuibă  în  Ardeal 
periculoasa  stăpânire  austriacă.  Scopul  acestei  domnii  era 
să  frângă  puterea  calvină  încăpăţînată  a  Ungurilor,  cu  aju¬ 
torul  religiei.  împăratul  prin  oamenii  săi  catolici  dela  început 
iau  la  ochi  pe  bieţii  iobagi  români,  ca  cel  mai  accesibil  element 
de  a  micşora  influenţa  ungurească  în  Ardeal.  Nu  se  cruţă  nici 
un  mijloc,  fie  cât  de  infernal,  pentru  a  câştiga  pe  «schisma¬ 
ticii»  români  la  «legea  mântuitoare»  a  Romei.  O  propagandă 
începe  în  acest  sens,  nelipsind  din  arsenalul  de  cucerire  nici 
promisiunile  cele  mai  nesocotite,  nici  bătăile  şi  chinurile 
cele  mai  barbare.  Toată  lumea  catolică  bisericească,  admini¬ 
strativă  şi  militară  e  pusă  în  funcţiune  pentru  a  izbăvi  din  focul 
de  veci  al  ortodoxiei  pe  nenorociţii  Români  din  Ardeal  şi  ai 
trece  în  purgatorul  papei,  ca  măcar  după  moarte  să  se  împăr¬ 
tăşească  de  fericire,  dupăce  aici  pe  pământ  au  fost  supuşi  la 
toate  năcazurile  şi  asupririle,  chiar  din  partea  acelora,  cari  acum 
credeau  că  sunt  mântuitorii  lor  cei  mai  sinceri. 

In  lupta  aceasta  aprigă  pentru  păstrarea  legii  strămoşeşti 
naţia  noastră  ardeleană  a  dovedit  un  eroism  clasic.  Sufereau 
cele  mai  cumplite  chinuri,  batjocori,  închisori  decenii  întregi 
<lar  de  legea  părintească  nu  se  lăsau  ai  noştri  nici  morţi.  Veacul 
al  XVIII-lea  e  cel  mai  cumplit  veac  din  toată  istoria  Ro¬ 
mânilor  ardeleni.  Nici  odată  ai  noştri  n’au  îndurat  atâtea  siluiri 
materiale  şi  morale  ca  acum  şi  parecă  toţi  duşmanii  noştri  se 
aliaseră,  ca  prin  suferinţă  neagră,  să  ne  stârpească  cu  desăvâr¬ 
şire  din  ţara  străbună. 

Rezistenţa  aceasta  nebiruită  se  datoreşte  nu  numai  vitali¬ 
tăţii  poporului  nostru  ardelean,  ci  şi  fraţilor  din  cele  două  ţări 
române,  cari  niciodată  nu  ne-au  lăsat  fără  ajutorul  lor  indispen¬ 
sabil,  fie  de  ordin  material,  fie  de  ordin  moral,  în  luptă  cu  duş¬ 
manii  noştri,  stăpânii  de  ieri.  In  expunerea  de  faţă  voiu  căuta  să 

arăt,  că  tn  tot  secolul  al  XVIII- lea  biserica  ortodoxă  din  Ardeal 
a  avut  cele  mai  intinse  relaţii  cu  biserica  şi  credincioşii  ei  din 
Ţerile  române1. 

Situaţia  insuportabilă  a  Românilor  ortodocşi  din  Ardeal  sub- 
noua  dominaţie  austriacă  ne-o  dovedeşte  un  raport  din  1688  al 
arhimandritului  grec  Isaia  făcut  către  Ţarul  Rusiei.  El  spune  că 
«a  trecut  prin  Ardealul,  care  s’a  lepădat  de  Turci  şi  s’a  supus 
Cesarului.  Sunt  mulţi  oameni  bine  credincioşi  de  legea  gre¬ 
cească  acolo,  cari  au  Început  a  fi  siluiţi  in  credinţă  de  papistaşi. 
A  venit  din  Viena  un  episcop  latin  şi  a  făcut  o  conscriere  a 
tuturor  bisericilor  ortodoxe,  spunând  preoţilor  să  se  uniască 
toţi  cu  biserica  latină;  pe  acei  cari  nu  se  vor  învoi  de  bună 
voie,  îi  vor  chinui,  iar  poporul  îl  vor  sili  printr’un  decret  al  Ce¬ 
sarului.  In  Ardeal  e  mare  supărare  din  pricina  acelei  siluiri  a 
creştinilor  la  unire,  căci  sub  jugul  turcesc  aveau  greutăţi  numai 
în  dări,  dar  în  credinţă  nu  le  venea  sila»3. 

Nu  numai  Românii  erau  nemulţumiţi  cu  Austriecii  catolici, 
ci  şi  Ungurii  calvini,  cari  vedeau  cum  le  piere  de  sub  ochi  pu¬ 
terea  stăpânitoare  şi,  urau  atât  de  mult  noii  stăpâni,  încât  într’un 
anume  moment  s’au  gândit,  pela  1694,  să  pună  principe  al  Ar¬ 
dealului  pe  însuşi  Domnul  Ţării  Româneşti  pe  Constantin  Brân- 
coveanu.  lată  ce  ne  spune  în  această  privinţă,  contemporanul 
Nicolae  de  Porta,  un  levantin  bine  informat  asupra  culiselor 
politice:  «Ardelenii  cari  vedeau  înlăturat  principele  lor  închipuit 
(Apaffy),  temându-şi  libertăţile  lor  după  exemplul  din  Ungaria 
şi  neavând  un  om  de  această  importanţă,  date  fiind  grelele 
duşmănii  între  dânşii,  ar  fi  primit  bucuros  pe  Brâncoveanu,  om 
de  frunte,  principe  încoronat  şi  cu  faimă  de  mare  politic,  pen¬ 
tru  a  potoli  revoluţiile  lor  de  acasă3.  Ce  mare  binefacere  ar  fi 
fost  pentru  noi,  dacă  Brâncoveanu  ar  fi  ajuns  Domn  ai  Ardea¬ 
lului,  chiar  în  momentul  când  s’a  produs  desbinarea  religioasă 
între  noi,  cu  urmări  atât  de  desastruoase  pentru  unitatea  noastră 
românească. 


‘  Despre  relaţii  cu  Ţerile  române  până  la  1700  vezi  cartea  mea,  Isto¬ 
ria  bisericii  şi  a  vieţii  religioase  a  Românilor  din  Ardeal  şi  Ungaria,  I, 
Arad,  1918,  pp.  38—40,  91—102,  273—301  şi  passim. 

2  S.  Dragomir,  Contribuţii  privitoare  la  relaţiile  Bisericii  româneşti 
cu  Rusia  în  veacul  al  XVU-lea  în  An.  Ac.  Rom.  secţ.  ist.  voi.  XXXIV  p. 

3  Şt.  Meteş  Moşiile  domnilor  şi  boerilor  din  Ţerile  române  în  Ardeal 
şi  Ungaria  în  ziarul  Patria,  V,  Cluj  1923,  uo.  129—130. 

Constantin  Vodă  însă  era  deplin  informat  asupra  tuturor 
persecuţiilor  ce  le  îndură  fraţii  săi  din  Ardeal  pentru  păstrarea 
îiegii  ortodoxe.  El  a  şi  căutat,  ca  persecuţiile  să  se  micşoreze; 
a  ajutat  moraliceşte  şi  materialiceşte  durerile  alor  săi,  îndem- 
nându-i  la  rezistenţă  contra  opresorilor.  Alături  de  Domn  erau 
In  sprijinul  Românilor  ardeleni,  Mitropolilul  Teodosie,  de  na¬ 
ştere  din  satul  Veştem  al  Sibiiului,  şi  boierii  ţerii,  cari  toţi  ştiau 
ce  se  petrece  în  Ardeal.  Vlădica  Teodosie,  care  iubea  atât  de 
mult  pe  ardelenii  lui  asupriţi,  ne  zugrăveşte  situaţia  in  aceste 
colori  negre:  «Nu  atât  din  partea  păgânilor  necuraţi  (Turci), 
Intimpină  greutăţi  sfintele  lucruri  bisericeşti  (căci  ei  chinuesc 
şi  năcăjesc  foarte  neamul  creştinesc  în  privinţa  politică  şi  na¬ 
ţională),  cât  din  partea  papistaşilor  se  fac  în  toate  ţinuturile  lor 
mari  siluiri,  mari  prigoniri  şi  mari  ispite,  ca  să-i  convertească 
la  sine.  Ia  duşmanii  dumnezeieştii  biserici  a  răsăritului,  că  cu 
multă  durere  în  inimă  şi  amărăciune  a  sufletelor  noastre  şi  a 
tot  poporul  ortodox  auzim  şi  înţelegem  că  sfintelor  biserici  din 
Ardeal  şi  altor  ortodocşi,  cari  trăiesc  în  Ungaria  de  sus,  li  se  fac 
multe  nespuse  cruzimi  şi  cu  toată  înşelăciunea  şi  viclenia,  ie¬ 
zuiţii  şi  alţii,  cari  se  numesc  baraţi  (ung,  călugări),  ca  lupi  ră¬ 
pitori  ascunşi  in  piele  de  oaie,  se  întrec  fără  încetare  şi  fără 
de  odihnă  a  amăgi  şi  a  duce  în  .rătăcire  poporul  şi  adevărata 
•turmă  a  lui  Hristos;  şi  duc  în  rătăcire  şi  amăgesc  pe  mulţi  ne¬ 
putincioşi  şi  neştiutori  cu  invenţia  lor  de  un  cuvânt  înşelător 
şi  nefolositor,  care  îl  numesc  unle,  ducând  orb  pe  orb  de  mână, 
ca  amândoi  să  cadă  într'o  groapă  conform  cuvintelor  nemin- 
•cinoase  aie  lui  Hristos».  Aceste  asupriri  ale  papistaşilor  tulbură 
mult  inima  lui  şi  a  poporului  său  credincios,  «căci  unde  stăpânesc 
şi  domnesc  (papistaşii)  o  fac  aceasta  cu  puterea,  iar  unde  nu 
-domnesc,  tulbură  necurmat  cu  înşelăciune  această  adevărată  şi 
cea  mai  de  frunte  biserică».  însuşi  Vlădica  a  întărit  pe  fraţii  săi 
în  credinţă  cu  scrisul  şi  cu  cuvântul.  La  fel  face  şi  Domnul 
^ţării  tipărind  şi  cărţi  bisericeşti  în  româneşte,  greceşte,  slavo- 
neşte  şi  arabă.  «Acestea  le  face  şi  cu  acestea  ne  ajută  Domnul 
nostru,  la  care  nu  putem  ajunge,  căci  fără  puteiea  şi  autoritatea 
lumească  nu  se  pot  apăra  drepturile  bisericii  şi  cele  ale  clerului»1» 
Dupăce  lui  Atanasie  i  s’a  făcut  la  Bucureşti  în  1698,  un 
-examen  riguros  de  credinţă,  din  partea  lui  Teodosie  şi  patri- 


Drfgomir,  o.  c.  pp.  162—5. 

arhului  Dosofteiu  înainte  de  sfinţirea  sa  de  Vlădică,  care  n’a 
folosit  la  nimic,  căci  omul  era  slab  de  înger  şi  nu  avea  nici  o. 
credinţă,  —  vedem  că  Constantin  Vodă  dăruieşte  noului  vlădică, 
după  tradiţie,  nu  numai  cărţi  bisericeşti,  ci  şi  un  rând  de  odăjdii 
vlădiceştri,  apoi  un  sacos  arhiepiscopal  cu  fir  de  aur,  o  păreche 
de  mănuşi  cu  mărgăritare  cari  se  păstrau  încă  la  1846  la  epis¬ 
copia  din  Blaj1 * 3.  Ispita  materială  fiind  mare  în  Ardea!  şi  viaţa 
grea,  dă  încă  din  1698,  în  fiecare  an,  la  1  Septemvrie  6000  bani, 
ca  să  fie  «mitropoliei  de  întărire  şi  ajutor»,  căci  ştie  cum  această 
mitropolie  «să  învălueşte  ca  o  corabie  în  mijlocul  valurilor  mării, 
fiind  întru  multe  feluri  de  eretici  necredincioşi  şi  se  năpăstu- 
ieşte  de  dânşii  în  multe  chipuri»3.  Vom  vedea  îndată  că  şi  alter 
ajutoare  a  primit  vlădica  Atanasie  dela  Brâncoveanu. 

Cronica  oficioasă  a  lui  Constantin  Vodă,  scrisă  de  vel  Lo¬ 
gofătul  Radu  Greceanu  ne  spune:  «Intr’acest  an  (1698)  au  trimis 
Măria  Sa  şi  pe  Neagoe  Pitarul  Măjâscul  în  ţara  Ardealului  la 
Făgăraş,  de  au  isprăvit  o  biserică,  carea  încă  din  trecutul  an 
l-au  fost  trimis  Măria  Sa  de  au  început  din  temelie  de  a  o  lucra 
cu  cheltuiala  Măriei  Sale.  Pentrucă  neavând  creştinii  de  acolo 
biserică,  trimis-au  la  Măria  Sa  cu  multă  rugăciune  ca  să  le  facă 
o  biserică  şi  ne-apărându-se  Măria  Sa  de  un  lucru  Dumnezeesc 
ca  acesta,  stătut-au  bucuros  după  rugăciunea  lor  şi  au  trimis 
de  au  făcut  biserică  mare  şi  frumoasă,  întru  pomenirea  şi  cin¬ 
stea  celui  mai  mare  făcător  de  minuni  sfântul  Nicolae  Mirili- 
chieschii»4.  A  face  o  biserică  ortodoxă  întriun  oraş  unguresc 
din  Ardeal  nu  era  lucru  uşor.  Cererea  credincioşilor  români 
negustori  şi  meşteşugari  din  Făgăraş  a  putut  fi  satisfăcută  nu¬ 
mai  dupăce  principele  Ardealului  Mihail  Apaffy  al  H-Iea  dete 
voie,  la  10  Octomvrie  1694,  iui  Constantin  Vodă  să  clădească 
biserica  cu  aceste  două  condiţii  caracteristice:  1.  Biserica  aceasta, 
să  nu  jignească  în  drepturile  sale  jurisdicţiunea  bisericii  refor¬ 
mate  din  Făgăraş,  pe  care  au  exercitat-o  până  acum  superin- 
tendenţii  calvini  asupra  tuturor  preoţilor  români  din  Ardeal.. 
Voevodul  însuş  să  fie  un  bun  prietin,  ocrotitor  şi  patron  al  bi¬ 
sericii  calvine  din  Transilvania.  —  2.  Clădirea  să  nu  fie  ridicată, 

1  Iorga,  Stadii  şi  documente,  IV,  p.  66. 

*  Magazinul  istoric  pentru  Dacia,  III,  Bucureşti  1846,  p.  307. 

*  Arhivai  pentru  istoriă  şi  filologia,  Blaj,  187,  pp.  453-55. 

4  Radu  Log.  Greceanu,  Viaţa  lui  Constantin  Vodă I  Brâncoveanu,  ed~ 
Ştefan  D.  Grecianu,  Bucureşti  1906,  p.  86. 

din  ziduri  prea  groase  şi  prea  înalte,  din  respect  cătră  cetate, 
al  cărei  turn  se  cuvine  să  stăpânească  împrejurimea»1. 

Având  această  concesiune  Brâncoveanu,  —  cum  ne  arată 
inscripţia  de  pe  frontispiciul  bisericii,  —  numai  în  17  Iunie  1697 
s’a  apucat  de  clădirea  bisericii,  terminându  o  în  30  Septemvrie 
anul  următor  sub  îngrijirea  numitului  Pitar  Neagoe  Rătescu® 
şi  a  «iereului  Cristea  fost  preot  când  s’au  zidit  bisearica  şi  au 
umblat  în  trebile  bisericii  până  s’au  isprăvit»8.  Bunul  Domn 
ctitor  n’a  uitat  să  asigure  viitorul  acestei  biserici  şi  a  slujitorilor 
ei.  Astfel  dăruieşte,  Ia  17  Octomvrie  1699,  50  taleri  din  veni¬ 
tele  vămii  domneşti  dela  Rucăr  şi  Dragoslavele  bisericii  din 
Făgăraş  «ca  să  fie  preoţilor  de  hrană  şi  îmbrăcăminte».  Banii 
aceştia  preoţii  îi  pot  ridica  în  fiecare  an  la  sf.  Dumitru  (26  Oct.)4. 
Dania  aceasta  e  întărită  şi  alţi  doi  Domni  ai  Ţerii  Româneşti, 
de  Ştefan  Cantacuzino  la  22  Noemvrie  1714  B  şi  de  loan  Ma- 
vrocordat  la  17  Martie  17186.  Toţi  trei  Domnii  notează  în  actul 
de  danie,  că  cei  50  taleri  îi  vor  primi  preoţii  numai  «până  vor 
tine  legea  aceasta  pravoslavnică,  iar  de  care  cumva  ar  schimba 
legea  şi  n’ar  fi  întru  a  răsăritului  biserică  şt  credinţă,  să  fie 
lipsiţi  de  aceasta  milă,  ce  am  făcut».  După  câ^va  ani  mila  dom¬ 
nească  a  fost  pierdută,  căci  episcopul  unit  cu  Roma  Patachi  a 
luat  cu  forfa  brutală  biserica  ortodoxă  a  iui  Brâncoveanu. 

Brâncoveanu  avea  în  stăpânirea  sa  mai  multe  sate  în  Ar¬ 
dea!  şi  mai  ales  în  ţara  Făgăraşului  acestea:  Berivoiul-mare  şi 
mic,  Rucăr,  Poiana  Mărului,  apoi  Sâmbăta  de  jos  şi  de  sus®, 
care  toate  s’au  împărtăşit  din  darurile  bogate  ale  Domnului 
român.  In  Sâmbăta  de  sus  clădeşte  o  frumoasă  mănăstire  în 
stilul  arhitectonic  românesc  de  atunci,  zugrăvindu  o  de  sus  până 
jos  atât  în  iăuntru,  cât  şi  în  afară.  Astăzi  mănăstirea  e  în  ruine*. 

1  Aron,  Monografia  bisericilor  etc.  din  Făgăraş,  Făgăraş  1913,  |pp. 
197—8,  cf.  Dragomir,  Istoria  dtsrobirei  religioase  a  Românilor  din  Ardeal 
în  sec.  XVIU-lea,  Sibiiu,  I,  1920,  p.  97,  n.  2. 

*  Iorga,  Inscripţii  ardelene  şi  maramureşene  (=  Stadii  şi  doc.  XIII), 
11,  Bucureşti  1906,  pp.  94—5. 

8  Revista  istorică,  VIU,  Bucureşti  1922,  p,  144. 

*  Puşcariu,  Fragmente  istorice  despre  boerii  din  (ara  Făgăraşului, 
Sibiiu  1907,  pp.  466-70,  no.  CXXIX. 

*  Puşcariu,  o.  c.  pp.  491—5,  no.  CXXXV. 

*  Ibid.,  pp.  519—24,  no.  CXL. 

1  Meteş,  Moşiile  Domnilor  şi  boierilor  din  Ţerile  române  în  Ardeal 
şi  Ungaria  şi  ziarul  Patria,  V,  Cluj  1923,  no.  129—30. 

8  Puşcariu  llarion,  Documente  pentru  limbă  şi  istoriâ,  I,  Sibiiu  1839 
pp.  395—6. 

La  cererea  Românilor  din  Ocna-Sibiiului,  pe  unde  trecuse 
ia  1690  Domnul  muntean  cu  armata  sa,  face  o  biserică  în  1701, 
care  pe  urmă  a  fost  luată  de  uniţii  români 3, 

In  satul  Tohanul-vechiu  ridică  Constantin  Vodă  o  cruce 
de  piatră,  de  sigur  şi  cu  gândul  la  biruinţa  ce  o  avusese  Domnul 
contra  Nemţilor  pe  hotarul  acestei  comune  şi  al  Zerneştilor  în 
anul  1690 2. 

Rămâne  de  a  se  face  o  cercetare  amănunţită  şi  pătrun¬ 
zătoare  în  ce  priveşte  autenticitatea  actelor  dela  sinoadele  de 
unire  cu  Roma  din  Octomvrie  1698  şi  Septemvrie  1700,  căci  un 
lucru  e  curios:  Dacă  unirea  s’a  hotărît,  cum  vine  Constantin 
Vodă  Brâncoveanu,  în  1699  şi  1700,  să  mai  sprijinească  mate¬ 
rialiceşte  pe  Vlădica  Atanasie,  ştiind  bine  tot  ce  s'a  petrecut  în 
Ardeal  în  cete  două  sinoade  3.  Domnul  muntean  contribue  foarte 
mult  la  tipărirea  cărţii  «Chiriacodromion  sau  Evanghelie  învă¬ 
ţătoare»,  în  1699,  după  cum  ne  spune  tipograful  ardelean  Mi- 
hail  Istvanovici  în  prefaţă:  Insă  ajutor  nelipsind  şi  dela  lumi¬ 
natul  şi  înăiţaiul  biruitor  al  toatei  Ungrovalachii  Constantin 
Brâncoveanu  Basarab  Voevod,  care  nu  cu  puţin  s’au  arătat  (şi 
pururea  se  arată)  luminător  credinţei  pravoslavnice,  intărindu-o 
cu  dumnezeeştile  cărţi  în  tot  chipul,  tipărindu-le,  care  fiind  pa- 
tronosu!  adevărat  sfintei  Mitropolii  de  aici  din  Ardeal  şi  tuturor 
celor  ce  se  năzuiesc  sub  a  Mării  Sale  milă;  nici  sfinţii  tale 
(iui  Atanasie)  nu  ţi-au  trecut  cererea,  ce  după  pofta  sfinţii  tale 
şi  a  cinstitului  sâbor,  neintâmplându-se  de  aciasta  neamului 
nostru  rumănesc  aici  în  Ardeal  meşter  pentru  lucrul  tipografiei, 
Măria  Sa»  ia  trimis  pe  Istvanovici,  care  tipărise  cărţi  si  în  Ţara 
Românească  mai  apoi  în  Georgia  Asiei- mici.  Vlădica  Atanasie 
asigură  pe  Voevodul  patron,  că  n’a  făcut  în  aceasta  Evanghelie 
nici  o  «strămutare  împotriva  Sf.  Scripturi,  au  în  rânduiala  dog¬ 
melor  ce  ţine  şi  porunceşte  pravoslavnica  Besearică  a  Răsă¬ 
ritului»4. 

Pentru  a  putea  rezista  ispitelor  materiale  ale  Iezuiţilor,  căci 
de  credinţă  nu  poate  fi  voi  ba,  vlădica  Atanasie  primeşte  dela 
Constantin  Vodă  in  15  Iunie  1700  o  danie  cum  nu  primise  mei 
un  Mitropolit  al  Bălgradului  şi  anume  îi  dă:  satul  Merişani  din 

1  lorga,  Inscripţii  ardelene,  11,  p.  13y,  no.  457. 

*  Bariţiu,  Catehismul  calvinesc  din  1656,  Sibiiu  1879,  prefaţa. 

*  Vezi  pe  larg  în  studiul  meu,  O  nouă  istorie  a  bisericii  româneşti 
anite  cu  Roma  ce  va  apare  în  curând. 

4  Bianu-Hodoş,  Bibliografia  românească  veche ,  1,  Bucureşti  1903,  pp. 

judeţul  Argeş,  «cu  tot  pământul,  câmpul,  pădurile,  apele  şi  po¬ 
meţii)  satului  cu  toate  veniturile  care  sunt»1. 

judecând  după  aceste  danii  şi  după  timpul  când  s'au  tăcut, 
apare  ca  adevărat  mărturia  protopopului  Avram  din  Bălgrad 
şi  a  tipografului  Nicolae, ,  cari  spun  că  Atanasie  a  înfăţişat  lut 
Constantin  Vodă  actul  Unirii  într’o  scrisoare  pe  cari  ei  au  vă¬ 
zut-o,  numai  ca  un  lucru  de  formă,  făcut  cu  scopul  de  a  mântui 
pe  popii  de  greaua  sarcină  a  dărilor2.  Vlădica  Atanasie  răs¬ 
punde  lui  Dindar,  omului  de  încredere  şi  spionului  din  Sibiiu 
ai  Domnului  muntean,  că  «nu  e  unit»3.  Dar  el  una  zicea  şi  alta 
făcea.  Era  bănuit  şi  de  ortodocşi  şi  de  iezuiţi,  fiindcă  era  ne¬ 
sincer.  Avea  o  atitudine  echivocă  la  început  în  chestia  unirii 
şi  de  aici  urmează  bunăvoinţa  Domnului  muntean  şi  indulgenţa 
Mitropolitului  Teodosie  din  Bucureşti  faţă  de  el. 

Cronica  bisericii  din  Şcheii  Braşovului  ne  spune  că  Mi¬ 
tropolitul  Teodosie  îndată  a  luat  cele  mai  aspre  măsuri  contra 
preoţilor  din  Şchei,  pe  cari  îi  pârâse  un  duşman  că  ar  fi  luat 
parte  la  soborul  de  unire  din  Bălgrad  în  Octomvrie  1698.  «Nu¬ 
mai  ce  au  făcut  părintele  vlădica  Teodosie  —  zice  cronica4  — 
o  carte  cu  mare  şi  înfricoşată  afurisenie,  ca  şi  de  preoţie  să  fie 
oprit,  care  s-au  cetit  într-auzul  tuturor  in  mijlocul  bisericii,  asupra 
celor  trei  preoţi  anume :  protopopul  Siicu,  popa  Văsii,  şi  popa 
Flore,  de  care  lucru  ei  neştiindu-să  vinovaţi  şi  amestecaţi  la 
unire  acelui  nevlâdică  cu  dragoste  o  au  primit».  Se  convocă 
un  mare  «sobor»  la  Braşov,  care  constată  că  numiţii  preoţi  nu 
sunt  uniţi  cu  «dogmele  acelui  nevlâdică»  şi  au  făcut  carte  la 
vlădica  Teodosie  şi  Măriia  Sa  Vodă  şi  la  boierii  Constantin 
Cantacuzino  Postelnicul  şi  la  Mihai  Canlacuzino  Spătarul,  fă- 
cându-le  ştire  de  toate  întâmplările,  rugându-să  să  iarte  pe  preoţi. 
Primind  cartea  vlădica  Teodosie  şi  Domnul  i-au  iertat  şi  le-au 
trimis  blagoslovenie,  într’acest  chip,  să  fie  iertaţi  şi  slobozi  ca 
toată  slujba  preoţească,  ca  să  se  poată  griji  creştini  de  sfânta 
cuminecătură  într’acele  sfinte  zile  {Aprilie  1699),  iară  cât  va 
trece  sfântă  şi  luminata  zi  a  învierii;  ei  iară  să  fie  opriţi  de  a 
mai  sluji  cele  preoţeşti,  până  vor  merge  de  faţă  înaintea  vlă- 

1  Magazinul  istoric  pentru  Dacia,  III,  Bucureşti  1846,  pp,  305  -6. 

5  Nilles,  Symbolae  ad  illustrandam  historiam'  ecclesiae  orientalis  in 
terriscoronaes.  Stephani ,  I,  Inusbruck  1885,  p.  261. 

*  Ibid,  p.  267. 

4  Radu  Tempe,  Istoria  bestrecei  Şcheilor  Braşovului,  ed.  A.  Stinghe, 
Braşov  1899,  pp.  22—4. 

dicăi  Teodosie  şi  a  Măriei  Sale  Vodă  să-şi  dea  seama».  După 
ce  au  trecut  sfintele  Paşti  cei  trei  preoţi  cu  gocimanii  şi  juraţii 
bisericii  au  mers  la  Teodosie  «mărturisind  de  faţă  toate  întâm¬ 
plările.  Bucuratu-s’au  părintele  Teodosie  de  preoţi,  văzând  drep¬ 
tatea  lor,  dându-Ie  blagoslovenie  şi  multe  învăţături  sufleteşti». 
Au  cercetat  apoi  pe  cei  doi  boieri  pomeniţi  mai  sus  «arătând 
şi  cătră  dumnealor  tot  adevărul  şi  toate  întâmplările,  de  care 
dumnealor  foarte  cu  cuvinte  de  întărire  şi  de  folos  sufletesc 
le- au  arătat,  aducându-le  aminte  în  multe  chipuri,  cum  au  fost 
şi  mai  înainte  răsvrătiri  îrttre  limbile  cele  tirane  şi  mai  multe 
învăţături  aducându-!e,  mai  vârtos  dumnealui  stolnicul,  ca  un 
prea  învăţat  şi  filozof  ce  era».  In  30  Aprilie  1699  «au  intrat  la 
Măria  Sa  Vodă,  spuindu-i  toate  întâmplările  şi  mestecăturile,  ce 
au  fost  scornit  de  acei  necuvios  vlădică  Atanasie,  de  care  lucru 
văzând  Măria  Sa  Vodă  cum  că  scrisorile,  ce  au  fost  trimis  ai 
streini  de  mai  sus  zişi,  numai  pentru  pizmă  au  fost  acea  vân¬ 
zare  necuvioasâ  şi  fără  ştirea  orăşenilor,  deci  învăţându-i  şi 
Măria  Sa  Vodă  de  ajuns,  şi  întărindu  i  cu  cuvintele,  şi-au  luat 
ziua  bună»  dela  Vodă,  binecuvântaie  dela  Vlădica  Teodosie  şi 
carte,  apoi  s’au  întors  Ia  Braşov. 

Sinodul  din  Sept.  1700  nu  s’a  ţinut,  actul  ce  ni  se  aduce 
înainte  e  cu  desăvârşire  fals  cum  voiu  arăta l,  dar  e  sigur  că 
după  sinodul  din  Oct.  1698  Unirea  nu  făcea  nici  un  progres 
mai  simţitor  ceeace  supăra  nespus  de  muit  pe  Iezuiţi.  Aceştia 
încep  o  acţiune  puternică,  pentruca  Unirea,  printr’un  act  public 
să  devină  vizibilă  pentru  toţi,  căci  actul  din  Oct.  1698  încă  e 
un  fel  de  falsificat,  deoarece  nici  unu)  din  cei  ce  l-au  iscălit 
n’aveau  clar  în  mintea  ior  ce  înseamnă  Unirea  religioasă  cu 
Roma,  gândindu-se  fiecare  exclusiv  numai  la  mântuiiea  de  toată 
grijea  cea  lumească.  Pentru  aceasta  trebuia  să  fie  sfinţit  falsul 
vlădică  «schismatic»  Atanasie,  in  episcop  adevărat  unit  cu  Roma 
papală. 

Ce  urmăreau  Iezuiţii  prin  Unirea  noastră  cu  Roma  se  vede 
foarte  precis  din  scrisoarea  din  11  Martie  1701  a  Iui  Oavril 
Kapy,  superiorul  «Misiunei  de  propagandă  catolică  în  Dacia» 
cătră  cardinalul  Kolonics :  «Eu  cred  că  acum  va  fi  de  ajuns  să 
ne  mulţumim  cu  primirea  unirii  în  principiu,  fiindcă  ar  fi  foarte 
periculos,  ba  chiar  imposibil,  ca  să  înlăturăm  toate  obiceiurile 
cele  rele  ale  Românilor.  De  aceea  va  fi  de  ajuns,  ca  episcopul 


1  Vezi  O  nouă  istorie  a  bisericii  unite  cu  Roma. 

ţi  ceilalţi  dintre  ei,  când  vor  face  in  viitor  mărturisirea  credinţii 
ţi  a  unirii,  să  promită  in  general,  că  voiesc  să  depindă  de  bi¬ 
serica  catolică  şi  de  oficialii  substituiţi  şi  că  voiesc  să  trăiască 
după  ritul  grecesc  aprobat  de  biserica  catolică  şi  in  alte  ţinuturi. 
Va  fi  apoi  datorinţa  noastră  pe  viitor ,  să  schimbăm  încetul  cu 
încetul  multe  din  obiceiurile  lor,  şl  anume  să  le  schimbăm  chiar 
şi  liturghia  şi  forma  cultului  divin  spunăndu-le,  că  obiceiurile 
acestea  s’au  introdus  la  ei  din  prostia  şt  neştiinţa  preoţilor  lor 
din  ţerile  aceste 

(Va  urma  )  Ştefan  Meteş, 

membru  coresp.  a!  „Academiei  Române*. 


'^7\  ZF’oexstcr. 


îngerul  şi  paharul. 

«Hristos  tn  Geţimani»  formează  subiectul  multor 
tablouri  vechi  precum  şi  a  multor  basoreliefuri  de  lemn 
şi  piatră.  Isus  e  adâncit  în  rugăciune  profundă;  pe 
poarta  grădinei  însă  vin  deja  sbiri  şi  argaţi  de  răsboi. 
El  nu-i  vede  —  privirea  Lui  e  îndreptată  numai  spre 
îngerul  care-i  întinde  păharul. 

Cine  în  momentele  grele  ale  vieţii  caută  numai  spre 
oamenii  dela  cari  îi  vine  suferinţa  lui,  acela  nu  Va  afla 
mângâiere  nici  linişte,  iar  sufletul  lui  se  va  pierde  în 
ură  fără  de  sfârşit.  Celce  însă  în  mijlocul  tuturor  ne¬ 
voilor  şi  scârbelor  omeneşti,  îşi  ridică  privirea  sa  spre 
îngerul  care-i  aduce  păharul  şi  de  bunăvoie  primeşte 
încercarea  ce-i  vine  de  sus,  acela  va  afla  scăpare  de 
toate  relele  venite  dela  oameni.  Acela  va  trăi  în  lumea 
cerescului  înţelegător  şi  Conducător  şi  nimic  nu-I  va 
mai  putea  turbura  sau  amărî. 

A  vedea  pe  îngerul  Domnului  în  tot  ceeace*ţi  vine 
dela  oameni,  nu  înseamnă  numai  a  primi  orice  lovitură 
pe  deaîntregul  ca  orânduire  a  lui  Dumnezeu.  Nu,  ci 
aceasta  însemnează  a  fi  cu  înţelegere  faţă  de  acea  iz- 

1  Densuşianu,  Independenţa  bisericească  a  Mitropoliei  romStie  din 
Alba-hilia,  Braşov  1893,  p.  31. 

băvitoare  şi  mântuitoare  lucrare  care  ti  se  asigură  prin 
acele  scârbe  şi  nevoi  şi  care-ţi  vine  în  ajutor  în  mo¬ 
mentele  de  slăbiciune  şi  primejdie  sufletească.  Cel  în¬ 
cercat  să  nu  se  întoarcă  spre  cei  păcătoşi,  ci  să  pri¬ 
vească  spre  îngerul,  care-i  aduce  păharul  durerii. 

Să  caute  a  pătrunde  în  binecuvântata  taină  a  ace¬ 
stei  încercări  şi  atunci  îi  va  veni  idea  mântuitoare  de 
a-şi  pune  mai  mare  pază  gurii  sale  şi  a  nu  mai  da  mai 
departe,  în  chip  uşuratic,  vorbe  streine  şi  fără  de  rost. 
Această  schimbare  a  propriilor  noastre  înclinări  va  face 
sufletului  mai  mult  bine  derât  vecinica  grije  de  gându¬ 
rile  ordinare  ale  altora.  Cel  înşelat  şi  păgubit  să  gri- 
jească  a  nu  se  lipi  şi  mai  mult  cu  pâră  şi  lăcomie  de 
bunurile  trecătoare.  Să  se  întrebe  mai  bine,  cum  şi  cât 
e  în  stare  să  se  libereze  de  acele  patimi  josnice,  care 
îndeamnă  pe  om  să-şi  uite  de  toate  năzuinţele  lui  su¬ 
perioare.  Celce  seceră  nemulţumire,  acela  să  nu  se  răz¬ 
vrătească,  nici  să-şi  precupeţească  darurile  şi  bineface¬ 
rile  sale,  ci  să  caute,  cari  greşeli  ale  lui  i-au  adus  ne¬ 
mulţumire  din  partea  altora.  Să  preţuiască  în  sfârşit 
taina  provedinţei  binecuvântate,  care  i-3  descoperit  la 
timp  toată  neîncrederea  omenească,  pentruca  să  înce¬ 
teze  a  aştepta  dela  oameni  născuţi  din  pulbere  lucruri, 
cari  nu  sunt  din  lumea  aceasta. 

Iar  unde  nu  vom  înţelege  rostul  paharului,  pe  care 
ni-1  întinde  îngerul  —  ne  va  veni  în  ajutor  cuvântul: 
«Nu  voia  mea,  ci  voia  Ta  să  fie».  Nimic  nu  este  fără 
înţeles  şi  nerodnic  din  ceeace  se  primeşte  şi  se  săvâr¬ 
şeşte  în  sufletul  acesta  fără  ură  de  oameni  şi  fără  răs- 
vrătire  împotriva  sorţii.  Celce  în  mijlocul  sbuciumului 
omenesc  —  cu  toate  chinurile  şi  sarcinile  lui  înfrico¬ 
şate  —  priveşte  cu  încredere  spre  lumea  superioară  în 
care  toate  lucrările  omeneşti  se  îndreaptă  spre  Dumnezeu, 
acela  va  vedea  o  binecuvântare  chiar  şi  în  cea  mai 
grea  lovitură  venită  dela  oameni  şi  va  înţelege  mai 
adânc  viaţa  omenească,  pe  Dumnezeu  şi  pe  Dumnezeu- 
Omul. 

Din  „Chnstus  und  das  mcr.schliche  Leben“.  Trad.  de  Dr.  N.  TfifChllâ. 

Două  autonomii. 

Corpurile  legiuitoare  au  dat  de  curând  consacrarea  cuvenită 
proiectului  de  lege  -pentru  organizarea  unitară  a  Bisericii  orto¬ 
doxe  din  cuprinsul  României  întregite.  Astfel,  celei  mai  im¬ 
portante  instituţii  pentru  cârmuirea  spirituală  a  neamului  i  s’a 
creiat  un  drum  nou  de  evoluţie  şi  rodnică  propăşire. 

După  cum  era  şi  firesc,  legea  a  fost  zidită  pe  temelia  pu¬ 
ternică  a  încercatului  statut- «şagunian»  —  care  a  povăţuit  viaţă 
bisericească  a  Ardealului  dreptcredincios  deaiungul  unei  sbu- 
ciumate  jumătăţi  de  veac. 

întrunind  cele  două  principii  fundamentale  —  autonomia 
şi  constituţionalismul  —  organizaţia  bisericească  «şaguniană»  era 
indicată  să  formeze  peatra  unghiulară  şi  a  noului  organism  bi¬ 
sericesc  alcătuit  de  cele  douăsprezece  milioane  de  credincioşi 
din  cuprinsul  ţării. 

Ardealul  ortodox  se  simte  deosebit  de  fericit  că  şi-a  putut 
pune  îndelungata  şi-aşa  de  zbuciumata  sa  esperieriţă  de  viaţă 
bisericească,  în  slujba  întregii  biserici  ocrotitoare  a  sufletului 
românesc. 

Dar  el  nu  se  poate  mulţumi  cu  atâta.  Istoria  eforturilor 
sale  nu  trebue  să  se  încheie  odată  cu  sfârşitul  unei  epoce.  Căci 
noile  împrejurări  de  viaţă  politică  sânt  şi  mai  pretenţioase.  La* 
turea  social  bisericească  a  îndemnului  apocaliptic,  <fii  credincios 
până  la  moarte..  »  nici  odată  n’a  fost  de  o  mai  categorică 
actualitate  decât  în  vremiie  noastre. 

Câtă  vreme  ne-am  dus  amarul  zilelor  de  iobăgie,  sub 
jug  străin,  solidaritatea  rezistenţei  noastre  bisericeşti  a  avut  un 
puternic  sprijin  In  solidaritatea  noastră  naţională.  Oridecâteori 
vrăşmaşul  încerca  să  ne  spargă  turma,  să  ne  surpe  —  chiar  şi 
pe  ascuns  —  biserica,  ne  găseam  la  un  loc  cu  toţii  înfruntând 
cu  eroism  atacurile.  Pentrucă  aveam  o  credinţă  politică,  desfă¬ 
şurată  sub  steagul  ocrotitor  al  bisericii  strămoşeşti.  Trăiam  o 
viaţă  quasi- teocratică. 

Astăzi  s'a  cam  inversat  raportul  dintre  viaţa  politică  şi  bi¬ 
sericească;  prioritatea  covârşitoare  o  are  cea  dintâi.  Primejdia 
insă  nu  rezidă  în  această  schimbare  principală,  ci  în  intersecţia 
ilicită  a  celor  două  domenii  de  viaţă  naţională.  Cu  alte  cuvinte 
in  tendinţa  de  politiciani zarea  integrală  a  vieţii  noastre  naţionale. 

Această  politicianizare  care  a  infectat  tn  parte  biserica 
fraţilor  noştri  de  peste  Carpaţi  a  fost  subliniată  de  repeţiteori, 
nu  atât  de  noi  —  ni  s’ar  fi  luat  !n  nume  de  rău  —  cât  mai  ales 
de  fruntaşii  înţelegători  ai  vieţii  publice  din  România  mică. 
Mai  pe  urmă  ea  a  fost  pusă  Intr'o  strălucită  lumină  de  câtră 
marele  nostru  învăţat  şi  apărător  al  ortodoxiei  N.  lorga,  in  mo¬ 
numentalul  său  discurs  rostit  Ia  cameră  cu  prilejul  desbaterilor 
legii  de  nouă  organizare  bisericească. 

Intraţi  —  spre  fireasca  noastră  bucurie  —  Intr’o  singură 
casă  a  neamului,  sântem  primejduiţi  sâ  ne  unificăm  mai  repede 
in  păcate,  decât  In  virtuţi.  De  aceea  autonomia  noastră  bise¬ 
ricească,  oricât  de  asigurată  ar  fi  ea  în  constituţia  ţării  ca  şi  In 
legea  organizării  bisericeşti,  rămâne  un  bun  pe  care  trebue  să-l 
apărăm  şi  să-l  ducem,  la  cât  mai  desăvârşita  lui  realizare. 

Legiuitorul  a  fost  destul  de  iscusit  ca  să  evite,  intenţionat, 
cuvântul  de  *  autonomie*  în  alcătuirea  legii.  De  aceea  sântem 
convinşi  că  guvernele  şi  partidele  politice  vor  încerca  atentate 
împotriva  acestei  autonomii,  de  altfel  destul  de  clar  perifrazate. 
«Chiriarhul,  în  înţelegere  cu  Ministerul  Cultelor»  —  consacrata 
formulă  cusută  cu  aţă  albă  —  va  numi  şi  de  aci  nainte  preoţi 
şi  protopopi  aleşi  pe  sprânceană,  la  alegerile  de  deputaţi  sino¬ 
dali  şi  congresuali  se  va  face  apel  la  binecuvântatele  servicii 
ale  administraţiei  devotate  şi  ale  faimosului  ciomag  electoral 
—  ca  să  iasă  <ai  noştri»  — •  iar  la  alegerea  chiriarhilor  vor  în¬ 
cerca  să  voteze  şi  pe  mai  departe  miniştrii  catolici  «cari  se 
simt  ortodocşi»,  pentru  a  asigura  răuşita  «candidatului  oficial». 
Cu  un  cuvânt  politicianismul  va  continua  să-şi  facă  mai  departe 
mendrele  sub  adăpostul  sfintei  constituţii. 

Fireşte,  noi  vom  fi  cei  dintâi  cari  ne  vom  bucura  de  pri¬ 
lejul  constatării  unor  temeri  nerealizate.  Dar  până  una  alta : 
Să  luăm  amintel  Să  înscriem  autonomia  bisericească  in  inimile 
noastre  şi  să  o  realizăm  In  viaţă,  cu  preţul  oricăror  sacrificii. 

Căci  nu  există  decât  o  singură  autonomie  inexpugnabilă: 
autonomia  conştiinţei.  N.  Colan. 


Ea  nu  înţeleg  cum  un  mare  om  poate  fi  un  ateu.  Fără  temelia  ere- 
dinţii  religioase  nu  putem  avea  încredere  nici  în  noi  înşine.  Avem  nevoie 
să  simţim  că  mai  presus  de  noi  există  o  fiinţă  care  ne  inspiră.  Necredin¬ 
cioşii  nu-s  de  nici  o  treabă,  scepticii  nu  fac  nimic  de  valoare,  cinicii  nu 
creiaxă.  Coolldge. 

1.  Mântuitorul  ca  şef  de  atelier. 

11  văd.  Se  preumblă  cu  pas  domol  —  gânditor  şi 
veghind  la  desfăşurarea  muncii  a  câtorva  sute  de  minţi 
şi  de  braţe  prinse  cu  toate  puterile  lor  atente,  de  func¬ 
ţionarea  asurzitoare  a  maşinilor  dintr’o  vastă  uzină. 
Priveşte  blând  şi  înţelegător  la  un  aparat  şi  la  omul 
care  stă  demn, 'marţial,  concentrat  în  faţa  lui,  în  acea 
sfântă  şi  uimitoare  colaborare  a  spiritului  cu  creatura 
lui  supusă. 

Omul  fraternizează  cu  unealta  lui  de  lucru  —  între 
el  şi  ea  s’au  statornicit  indisolubile  legături  de  simpatie, 
de  familiaritate,  de  intimitate.  —  in  maşină  el  şi-a  găsit 
un  aliat  preţios  —  o  forţă  cooperativă  de  care  nu  se  poate 
lipsi  decât  cu  mari  riscuri. 

In  docilitatea  ei  lucrătorul  îşi  găseşte  plăceri  ne¬ 
spuse  —  după  cum  şi  ea  se  simte  bine  funcţionând 
sub  cârmuirea  autorităţii  lui  paterne.  E  sgomot  de  muncă 
—  de  energie  deslănţuită  —  de  scopuri  urmărite  ime¬ 
diat  şi  conştient  —  de  fire  care  subjugă,  preface,  co¬ 
rectează  şi  zămisleşte  lucruri  nouă,  utile  şi  nobile. 

Şeful  de  atelier  inspiră  talentul,  corectitudinea  şi 
entuziasmul  subalternilor  săi.  Nimeni  nu-şi  pierde  timpul 
cu  preocupări  streine  —  cu  gânduri  de  răsvrătire  şi  cu 
dorinţi  complicate.  In  faţa  lui  Hristos  —  ca  pe  umbrele 
din  revărsatul  zorilor  —  sufletul  alungă  negurile  ispi¬ 
telor.  Truda  se  rumeneşte  cu  lumini  de  poezie  —  cu 
mulţumiri  fragede  şi  pline  —  iar  rodurile  ei  sunt  desă¬ 
vârşite.  —  Toate  produsele  fabricii  conduse  de  Hristos 
sunt  superioare,  bat  recordul  trăiniciei  şi  stilizării  —  fără 
concurenţă. 

Căci  munca  o  face  un  suflet  înfiorat  ca  de  o  ru¬ 
găciune  de  idealul  perfecţiunii  progresive,  un  creştin 
care  lucrează  cu  transfigurările  aceluia  care  zăreşte  din¬ 
colo  de  timp  vecinicîa  şi  dincolo  de  pâine  cuvântul  lui 
Dumnezeu  —  o  inimă  simplă,  curată,  smerită  în  care 
nu  roade  ambiţia  deşartă,  nici  viţiul,  nici  moartea. 

In  patron  lucrătorul  cinsteşte  legitimitatea  perma¬ 
nentă  care  se  leagă  de  orice  autoritate  «care  de  Dumnezeu 

este  rânduită»  —  în  el  vede  un  frate,  un  colaborator, 
un  prietin  frământat  statornic  de  gândul  şi  de  dorul  de 
a  face  munca  subalternilor  săi  cât  mai  plăcută,  mai  se¬ 
nină  şi  mai  lucrativă  —  nu  un  antagonist  —  un  exploa¬ 
tator  nemilostiv  —  un  cămătar  al  energiei  productive  a 
salariaţilor  lui  —  un  trântor  care  îşi  alimentează  hu-  4 
zurui  din  procentele  strădaniilor  altora  —  sau  un  se¬ 
nior  al  bogăţiei  nejustificate  prin  virtute  personală.  El 
stă  în  mijlocul  echipelor  lui  de  muncitori  «ca  cel  ce  slu¬ 
jeşte»  şi  în  lumina  acestei  pilde  îşi  interpretează  tot  per¬ 
sonalul  său  de  serviciu  şi  dreoturile  şi  datoriile  lor. 

Intr’o  asemenea  întreprindere  se  încheagă  pe  ne¬ 
simţite  o  atmosferă  vie,  curată  şi  sănătoasă  in  care  su¬ 
fletul  omenesc  răsuflă  lin  conştiinţa  e  în  afară  de 
primejdia  păcatului  şi  remuşcărilor  —  iar  voinţa  morală 
activează,  intensifică  şi  disciplinează  efortul  fizic  pentru 
o  cât  mai  bogată  şi  mai  desăvârşită  producţiune. 

Prezenţa  lui  Hristos  în  vastele  uzine  ale  lumii  — 
sugestiile  şi  inspiraţiile  lui  morale  —  cu  un  cuvânt  pa¬ 
tronatul  lui  spiritual  este  secretul  umanizării  în  înţeles 
superior,  etic  şi  social  a  masselor  pe  care  le  dezorga¬ 
nizează  azi  atât  de  profund  atâtea  schisme  instigate  de 
ură  masse  pe  care  se  încearcă  să  le  solidarizeze  într’o 
paradoxală  conspiraţie  revoluţionară  împotriva  rânduelii 
sociale,  câţiva  profesionişti  ai  amăgirii,  ai  agresiunii  şi 
ai  pustiirii,  care  cred  că  armonizarea  intereselor  econo¬ 
mie  poate  şi  trebuie  să  primeze  ca  o  raţiune  suficientă 
a  ordinei  sociale  idealul  irevocabil  al  armonizării  aspi¬ 
raţiilor  morale  ale  omenirii  în  care  noi  vedem  cu  cer¬ 
titudine  singura  posibilitate  a  sporirii  capitalului  spiri¬ 
tual  fără  care  lumea  nu  va  putea  nici  când  trăi  o  viaţă 
adevărată,  adică  o  viaţă  ideală  şi  fecundă. 

Ministerul  muncii  şi  al  ocrotirilor  sociale  va  trebui 
să  se  transforme  într’un  centru  de  comandă  deia  care 
să  pornească  orientările  morale  ale  unei  personalităţi 
creştine. 

In  ministrul  acestui  rezort  aş  vrea  să  văd  un  mi¬ 
sionar  al  Evangheliei  —  adică  o  minte  şi  o  conşt'inţă 
care  face  continuu  apel  —  pentru  toate  iniţiativele  şi 
reformele  lui  sociale  la  singura  competenţă  infailibilă  în 

materie  de  viaţă  omenească  —  la  Isus  Hristos.  Căci 
de  nu  dai  muncitorului  linişte  lăuntrică,  cumpăt  moral 
şi  rezistenţă  sufletească  —  de  nu-i  creezi  o  conştiinţă 
omenească  în  înţeles  creştin  —  de  nu-1  personalizezi 
prin  spiritualizarea  năzuinţelor  vieţii  lui,  zadarnic  va  fi 
orice  arbitraj,  oricât  de  plauzibilă  va  fi  logica  justiţiei 
pe  care  el  se  întemeiază  şi  oricât  de  solide  premizele 
în  care  autoritatea  cearcă  să-şi  prindă  soluţiile  ei  —  de 
bun  simţ  şi  oportunitate. 

Un  duh  creştin  —  adică  un  duh  de  sinceritate,  de 
iubire  şi  adevăr  —  iată  isvorul  unic  al  dreptăţii  ome¬ 
neşti  valabile. 

Identificarea  idealurilor  sociale  cu  idealul  creştin, 
poate  realiza  şi  în  viaţa  patronului  şi  în  acea  a  munci¬ 
torilor  acele  splendide  simpatii  şi  comuniuni  pe  care  se 
reazimă  fraternitatea  umană  —  adică  solidaritatea  muncii 
şi  armonia  voinţelor. 

Isus  Hristos  ca  şef  de  atelier  —  ca  staroste  al  sin¬ 
dicatelor  muncitoreşti  şi  ca  asociat  al  patronului  —  iată 
formula  prin  care  se  va  putea  salva  societatea  ome¬ 
nească  din  haosul  care  ne  ameninţă  în  aceste  zile.  O 
utopie? 

Scepticii  o  pot  verifica  printr’o  cât  de  restrânsă  ex¬ 
perienţă.  —  Când  soluţiile  economice  se  dovedesc  ne¬ 
putincioase  sau  provizorii  —  avem  tot  dreptul  să  im¬ 
punem  soluţia  morală  măcar  cu  simplul  titlu  de  curio¬ 
zitate.  —  Experimentarea  ei  o  va  arăta  însă,  suntem 
siguri  —  ca  o  soluţie  integrală  şi  definitivă  a  tuturor 
problemelor  care  frământă  viaţa  socială. 

Mens  agitat  molem  sau  «  ce  i  va  folosi  omului  de  va 
dobândi  toată  lumea  şi- şi  va  pierde  sufletul  său?» 

Lucrătorul  creştin  nu  se  alcoolizează,  trăeşte  cum¬ 
pătat,  nu-şi  petrece  timpul  liber  în  cafenele  şi  nu-şi  ri¬ 
sipeşte  câştigul  în  jocuri  de  noroc  sau  în  distracţii  pri¬ 
mejdioase.  Dacă  s’ar  face  o  statistică  s’ar  putea  uşor^ 
constata  că  numai  muncitorul  viţios  trăeşte  în  mizerie. 
Muncitorul  virtuos  trăeşte  din  puţin  destul  de  bine. 
Sporirea  salarului  nu  e  o  soluţie  pentru  crizele  econo¬ 
mice  prin  care  trec  familiile  muncitorilor  —  sau  mai 
bine  zis  e  o  soluţie  iluzorie,  falsă,  de  aparenţă.  Ea  nu 

remediază  pauperismul  economic  —  întrucât  acesta  este 
permanent  alimentat  şi  susţinut  dintr'un  profund  pau- 
perism  moral  împotriva  căruia  nu  poate  face  nimic  spo¬ 
rul  de  salar. 

Disciplină  morală  —  cultură  spirituală  şi  apoi  îm¬ 
bunătăţirea  remuneraţiei.  O  viaţă  îmbelşugată  nu  este 
numai  rezultatul  bogăţiei  materiale  ci  un  produs  al  unei 
cooperări  a  muncii  cu  virtutea.  —  Rodul  muncii  fără 
virtute  e  sec  —  se  risipeşte  uşor  şi  nu  ajunge.  —  El  e 
isvor  neistovit  de  crize,  nemulţumiri,  răsvrătiri  şi  tristeţe. 
—  Treci,  Mântuitorule,  de  grab  pragul  atelierelor  —  ia 
Tu  conducerea  oamenilor  şi  maşinilor  din  ele  şi  fă  şi 
din  muncă  o  atitudine  de  adoraţie  euharistică. 

Atleţii  economismului  se  vor  retrage  sfioşi  şi  ne¬ 
putincioşi  din  faţa  Ta.  Dr.  Gr.  Cristescu. 


O  tovărăşie  bizară. 

Lenin  şi  catolicismul. 

(« L’Osservatore  Romano »  din  23  August  1924  publică  in - 
teresantele  amintiri  ale  unui  preot  catolic  despre  marele  Dalăi- 
Lama  al  sovietismului  rusesc  —  Lenin.  împărtăşim  cititorilor 
noştri  cel  puţin  un  fragment  din  aceste  a  nlntirl  fiind  convinşi 
că  vor  găsi  în  el  o  delicioasă  şi  instructivă  lectură  —  Red.) 

«L-am  cunoscut,  de  mai  mulţi  ani,  ia  Paris.  Amândoi 
fiind  gazetari,  aveam  intre  olaită  relaţii  destul  de  strânse  şi 
destul  de  cordiale. 

Câteva  luni  înainte  de  moartea  sa,  am  venit  deci  la  Mos¬ 
cova  să-mi  văd  prietinul  de  odinioară;  mă  primi  cu  tradiţio¬ 
nala  sa  amabilitate  In  apartamentele  sale.  încurajat  de  această 
primire,  mi-am  Inoit  vizitele  cât  de  des  mi-a  fost  cu  putinţă. 
De  altfel  străbăteam  uşor,  pentrucă  afară  de  Lenin,  toţi  îmi 
ignorau  calitatea  mea  de  preot  catolic.  Şi-apoi  eram  înarmat 
cu  certificate  excelente,  semnate  chiar  de  mâna  puternicului 
dictator. 

Am  regăsit  destul  de  grabnic  tonul  familiar  al  vechilor 
noastre  discuţii,  pentrucă  Lenin  nu-şi  perduse  simplitatea  şi  fa¬ 
miliaritatea  sa  de  altădată. 

...  In  adevăr  caracterul  său  mi  se  părea  întipărit  de  bună¬ 
voinţa  pe  care  i-o  cunoscusem  Încă  dela  Paris.  Era  bunăvoinţa 
celui  ce  trecuse  prin  încercări  crude.  Căci  Lenin  a  cunoscut 
amarul  unui  lanţ  de  insuccese :  Mizeria  exilului  de  zece  ani 
in  Siberia.  Acest  lucru  li  îngăduia  o  înţelegere  a  suferinţii  al¬ 
tora,  ba  chiar  o  compătimire. 

Dar  de  altă  parte  Lenin  era  robul  ideii  pe  care  şi-o  făcea 
despre  «misiunea»  sa. 

Pentru  el,  misticismul  rassei  sale  se  refugiase  în  această 
ideie.  Acest  misticism  îi  pustia  din  sufletul  lui  toate  sentimen¬ 
tele  umane.  După  concepţia  Iui,  dictatorul  trebuia  să  aibă  mâi¬ 
nile  libere,  pentru  a  putea  elibera  omenirea  de  relele  sale  — 
prin  extinderea  universală  a  sistemului  sovietic. 

—  Ce  vreai?  —  îmi  zicea  el  Intr'o  zi.  Oricât  mi-ar  re¬ 
pugna,  sovietul  trebue  să  facă  uz  de  cele  mai  radicale  metode 
pentru  a  desrădăcina  din  sinul  naţiunii  noastre  (?  nota  redac¬ 
torului)  toate  elementele  cari  împiedecă  realizarea  programului 
nostru.  Cu  acestea  nu  te  târgueşti  cum  nu  te  târgueşti  cu  vipera 
gata  să  muşte:  o  ucizi.  Din  nefericire  mulţi,  inconştienţi  sau  de¬ 
pravaţi,  sânt  incapabili  să  Înţeleagă  necesitatea  de  a-şi  sacrifica 
prisosul  lor  pentru  binele  maselor,  cari  n’au  nimic.  Iată  de  ce  o 
expropiere  fără  milă  se  impunea  chiar  cu  suprimarea  tuturor 
celorce  au  încercat  să  se  opună. 

—  Vezi,  îmi  zise  o  altă  dată,  umanitatea  merge  irezistibil 
spre  sovietism.  Aceasta  nu  mai  e  decât  o  chestiune  de  timp. 
Fntr'o  sută  de  ani  nu  va  mai  exista  altă  formă  de  guvernământ 
în  toată  lumea  civilizată. 

«Şi  totuşi,  adaogă  Lenin,  eu  cred  că  intre  ruinele  institu¬ 
ţiilor  actuale,  ierarhia  catolică  va  dăinui,  pentrucă  ea  formează 
şi  alege  sistematic  pe  cei  chemaţi  să  conducă  pe  alţii... 

...  lată  de  ce  —  încheie  Lenin  —  eu  nu  văd  peste  un 
veac  decât  o  singură  formă  de  guvernământ:  sovietismul,  şi  o 
singură  religie:  Catolicismul*. 

* 

Ltnin  are  dreptate:  Sovietismul  e  internaţional,  catolici¬ 
smul  idem ;  sovietismul  uzează  în  cârmuirea  sa  de  sistemul  dic¬ 
tatorial,  catolicismul  idem.  Mijloacele  sovietismului :  teroarea, 
ale  catolitismului  idem. 

Profeţia  iui  Lenin  încă  se  referă  la  viitorul  a  ambelor  Insti¬ 
tuţii.  De  aceea  amândurora  li  se  potriveşte  zicala:  Paşte 
murgule. . .  _ 

VIAŢA  BISERICEASCĂ. 

PROBLEME  ACTUALE. 

<De  ce  nu  se  modernizează  şi  preoţii  ?> 

In  toreniul  modernismului  contemporan  In  care  fiecare 
individ  cu  neîndreptătite  pretenţii  de  civilizaţie  şi  cu  iluzorii  în¬ 
suşiri  de  cultură,  se  simte  obligat  din  snobism  să  se  integreze 
până  chiar  la  anularea  şi  dispariţia  oricărei  urme  de  individua¬ 
litate  şi  autonomie,  tagma  preoţească  pare  un  ingredient  supă¬ 
rător,  un  element  inadaptabil  şi  anacronic.  Solidară  din  spirit 
conservativ  cu  trecutul  clasic  ai  bisericii  în  slujba  căreia  se 
găseşte,  preoţimea  nu  crede  că  e  oportun  şi  deci  recomandabil 
să  renunţe  la  disciplina  ei  canonică  şi  să  abdice  dela  chemarea 
ei  specifică  în  cadrul  organizaţiei  sale  bisericeşti  şi  al  atât  de 
flucîuabilei  vieţii  sociale. 

E  mai  mult  adevăr,  echilibru  şi  siguranţă,  crede  ea,  in 
principiile  verificate  răstimp  de  2000  de  ani  şi  pe  care  îşi  spri¬ 
jină  opera  ei  de  construcţie  spirituală,  decât  în  mobilele  şi 
contradictoriile  orientări  ale  aşa  zisului  spirit  modern. 

(fi  favoarea  acestei  convingeri  stă  peremptoriu  argumentul, 
că  dintre  toate  instituţiile  care  au  apărut  până  acum  in  lume, 
biserica  singură  şi- a  păstrat  nedesfigurată  esenţa  ei  doctrinară 
fără  ca  să  înceteze  totuşi  de  a  se  acomoda  în  anumite  forme 
la  cerinţele  diferitelor  epoci,  culturi  şi  civilizaţii. 

Orientările  ei  spirituale  sunt  tot  atât  de  actuale  şi  de  va¬ 
labile  ca  şi  în  ziua  cea  dintâi  a  existenţii  sale. 

Cine  i-a  putut  desminţî  până  azi  sincer,  serios  şi  probant 
superioritatea,  autoritatea  şi  fecunditatea  misiunii  ei  ideale? 

In  faţa  haoticului  asalt  al  nesiguranţelor  de  tot  soiul  şi 
al  ispititoarelor  directive  necristaiizate  încă,  ea  opune  aceiaşi 
dârză  şi  conştientă  rezistenţă  ca  granitul  înfipt  adânc  şi  eroic 
in  ţărmul  mării. 

Biserica  e  ca  un  far  menit  să  îndrnmeze  viaţa  lumii  pe 
căi  fără  primejdii  spre  limanul  idealurilor  ei.  Dacă  farul  s’ar 
fărâmiţa  şi  s’ar  lăsa  înghiţit  de  valuri  identificându-se  cu  ele¬ 
mentul  lor  nestatornic,  nu  şi-ar  subscrie  singur  decretul  lui  de 
inutilitate? 

Şi  totuşi  credem  că  nici  un  om  chibzuit  nu  s’a  putut  con¬ 
vinge  şi  n’ar  putea  susţinea  fără  riscul  de  a  cădea  în  ridicul, 
inutilitatea  farului  în  vecinătatea  pustiului  de  ape  înfurtunatel 

Credinţa  creştină  depozitată  în  biserică  e  unica  certitudine 
spirituală  care  i-a  fost  hărăzită  dibuitoarei  şi  torturatei  conştiinţe 
omeneşti.  Bântue  atâtea  epidemii  de  vanitate  mistificatoare  în 
lume,  în  moda  capricioasă,  în  pseudocultură  şi  în  imoralitatea 

zisă  estetică,  încât  ar  trebui  să  fie  cineva  orb  ca  să  dorească 
o  fuziune  cu  aceste  discreditate  realităţi  moderne,  a  singurului 
factor  de  permanenţă  şi  idealitate  al  vieţii  —  adecă  a  bisericii, 
învăţăturii  şi  orientării  ei  spirituale.  Modernizarea  prin  laici¬ 
zare  a  preoţimii,  ar  însemna  compromiterea  unui  ideal  din  care 
cultura  omenirii  şi-a  inspirat  deapururi  şi  din  plin  cele  mai 
generoase  şi  mai  vii  orientări  ale  ei. 

•  Concesiunile  care  ni  se  cer  din  partea  aceiace  se  numeşte 
spirit  modtrn  sunt  tot  atâtea  perspective  de  dezarticulare  a 
organismului  bisericesc. 

Am  fost  acuzaţi  de  imobilism,  de  paralizie,  de  osificarel 
Se  poate.  Dicţionarul  urii  este  foarte  bogat  mai  ales  când 
această  ură  e  mobilizată  pe  frontul  unor  anumite  scopuri  şi 
tendinţe  dizolvante. 

Noi  ştim  insă  un  lucru  că  din  piatră  ţâşneşte  isvorul,  pe 
când  din  apă  nu  se  poate  închega  o  stâncă.  De  aceia  nu  ne 
supără  învinuirea  de  inerţie  şi  petrificare  pentrucă  suntem  con¬ 
vinşi  că  aparenţa  noastră  încremenire  şi  anchilozare  este  numai 
o  stare  de  echilibru  interior  şi  de  armonie  funcţională. 

Vom  ţinea  în  totdeauna  seamă  de  nevoile  nouă  ale  lumii 
dar  nu  ne  vom  trăda  niciodată  idealul  nostru  care  prin  esenţa 
lui  nu  este  supus  caducităţii  şi  variaţiilor. 

Mântuitorul  a  afirmat  categoric:  <  voi  nu  sunteţi  din  lume /» 
Apostolii  Evangheliei  au  un  alt  duh  decât  acel  ai  lumii  şi  ei 
vor  trebui  să  inoculeze  acest  duh  ca  un  ser  tonic  sufletului 
hărţuit  de  patimi  şi  inconsecoenţe  al  omenirii. 

« Celce  locueşte  în  ceruri  îşi  râde»  de  modernismele  sterpe 
ale  lumii  şi  binecuvântă  «pomii  răsădiţi  lângă  isvoarele»  înţe¬ 
lepciunii  Dumnezeeşti  —  încârcându-i  de  roade. 

De  aceea  nu  ne  vom  converti  niciodată  la  modernismul 
superficial  şi  frivol  al  liberei  cugetări,  al  dancingurilor  şi  al 
donjuanismului,  convinşi  că  decepţionată  de  sterilitatea  şi  uluirile 
lor,  omenirea  se  va  reîntoarce  cândva  la  căminul  credinţelor, 
cumpătului  şi  visurilor  noastre  cucernice,  ca  fiul  cel  risipitor 
din  Evanghelie.  Vom  accepta  tot  ceeace  ne  poate  furniza  gân¬ 
direa  omenească  mai  ales  şi  mai  substanţial  —  dar  numai  ca 
să  ne  putem  apropia  mai  mult  de  înţelegerea  şi  asimilarea  ade¬ 
vărurilor  spirituale  ale  creştinismului  prin  care  se  înalţă  un  om 
la  rangul  de  fiu  al  lui  Dumnezeu  şi  de  frate  al  lui  Isus  Hristos 
şi  ai  semenilor  săi. 

Iar  ceiace  nu  poate  suporta  examenul  riguros  al  conştiinţii 
morale  şi  nu  poate  rezista  criteriilor  ei  imutablie,  va  fi  socotit 
ca  element  de  dizoluţie  şi  de  moarte. 

Şi  ca  să  încheiem  aceste  câteva  consideraţiuni  generale 
noi  credem  că  dacă  în  noţiunea  de  «modern»  este  şi  o  notă 
de  idealitate,  —  noi  arhaicii,  refractarii  austerii  şi  inadaptabilii 

preoţi  şi  creştini  care  ne  conservăm  tezaurul  nostru  de  doctrină 
şi  disciplină  neatăcat  de  subversivele  curente  ale  veacului,  suntem 
mai  moderni,  mai  utili  şi  mai  conştienţi  decât  inactualii  rentieri 
ai  păcatelor  moderne.  In  lumina  acestor  gânduri  îşi  vor  putea 
lămuri  credincioşii  noştri  nedumeriţi,  rostul  atitudinii  noastre 
faţă  de  diferitele  chestiuni  ale  vieţii  bisericeşti  şi  sociale.  — 
Cine  are  minte,  să  înţeleagă.  Părintele  Teofit. 


MIŞCAREA  LITERARA. 

Curs  de  Teologie  Fundamentală.  Note  după  prelege¬ 
rile  făcute  de  preotul  ioan  Mihâlcescu.  profesor  la  Facultatea 
de  Teologie  din  Bucureşti.  Partea  I.  Fiinţa  şi  originea  religiunii. 
Bucureşti  1925,  pagini  120,  preţul  Lei  30—. 

Preoţimea  noastră  şi  studenţii  teologi  se  pot  bucura  din 
inimă  curată  că  învăţatul  profesor,  părintele  Dr.  Ioan  Mihâlcescu 
începe,  prin  lucrarea  de  faţă,  publicarea  acelei  discipline  teo¬ 
logice  care  ne  formează  convingerea  că  temeliile  întregei  ştiinţe 
teologice  sunt  neschimbabile  şi  că  adevărurile  religioase  creş¬ 
tine  «nu  pot  fi  spulberate  de  vremuri».  Cine,  chiar  dacă  a  în¬ 
văţat  odată  materialul  cuprins  în  Teologia  Fundamentală,  nu 
doreşte  să  studieze  încă  odată  acel  material  în  vederea  nece¬ 
sităţilor  ce  se  ivesc  pe  urma  contactului  cu  lumea? 

Etimologia  cuvântului  «religiune»,  notele  caracteristice  ale 
religiunii,  teoriile  intelectualiste,  sentimentaliste,  voluntariste  şi 
estetice  despre  fiinţa  religiunii  interne  sau  subiective  sunt  ex¬ 
puse  în  lucrarea  de  faţă  cu  o  măestrie  vrednică  de  toată  lauda. 
Cele  trei  forme  ale  evoluţionismului  modern:  animismul,  feti¬ 
şismul  şi  naturismul  sunt  combătute  cu  aceeaş  preciziune,  care 
caracterizează  întreaga  operă  a  distinsului  nostru  teolog.  Toate 
ipotezele  sunt  urmate  de  o  critică  limpede,  ce  se  extinde  şi 
asupra  argumentelor  celor  mai  nouă  ale  susţinătorilor  diverselor 
teorii.  Combate  apoi  ipotezele  raţionalisto-evoluţioniste,  apoi  pe 
cele  raţionaliste:  raţionalismul  istorico  pragmatic,  cel  naturalistic 
sau  fizica),  şi  in  sfârşit  expune  ipotezele  antiraţionaliste:  nati- 
vismul,  supranaturalismul,  evoluţionismul  şi  teoria  teologico-fi- 
lozofică.  Autorul  constată,  că  «teoria  rezultată  din  combinarea 
Nativismului  cu  Supranaturalismul  şi  Evoluţionismul  şi  căreia 
pentru  mai  multă  uşurinţă  îi  vom  da  numele  de  filosofico- teo¬ 
logică,  este  pe  deplin  ştiinţifică  şi  totdeodată  singura  care  ex¬ 
plică  în  mod  suficient,  atât  origina  cât  şi  fiinţa  religiunii»  (p.  116). 

Nu  avem  destule  cuvinte  să  lăudăm  limba  românească 
ireproşabilă  şi  stilul  uşor  dar  totodată  elegant  în  care  este  scrisă 
această  lucrare,  care  ţine  pas  cu  tot  ce  s'a  scris  până  azi  de 
autorii  străini.  Ne  mângăiem  cu  gândul  că  ilustrul  autor,  — 

după  cum  ni-a  mărturisit,  —  va  continua  să  publice;  până  Ia 
capăt  monumentala  sa  iucrare,  întrecând  mia  de  pagini.  Ne  bu¬ 
curăm  că  se  dă  o  pildă  grăitoare  de  Jelui  cum  trebue  Îndepli¬ 
nită  o  necesitate  adânc  simţită:  înlocuirea  manuscriselor  cu  cartea 
tipărită,  în  interesul  cetei  mai  bune  pregătiri  a  clerului. 

Facem  apel  cătră  toţi  clericii  noştri  să-şi  procure  lucrarea, 
Îndemnând  şi  pe  intelectualii  laici  să  o  citească  In  interesul 
unei  cât  mai  temeinice  pregătiri  sufleteşti.  Din  cartea  de  faţă 
poate  să  se  convingă  şi  cel  mai  Înverşunat  ateu  că  principiul: 
a  şti  şi  a  nu  crede,  trebue  schimbat  cu  principiul:  a  crede  şi 
a  şti.  Lucrarea  părintelui  Mihălcescu  este  şi  mărturia  grăi¬ 
toare  a  preotului  care  dispune  de  arma  ştiinţei  profane.  Nu 
cred  să  avem  multe  cărţi  scrise  in  româneşte,  care  să  facă  pe 
ori  care  învăţat  laic  al  zilelor  noastre  a  se  conforma  principiului 
exprimat  atât  de  frumos  de  Clement  Alexandrinul:  «credinţa 
să  fie  raţională,  iar  ştiinţa  să  fie  credincioasă»  (Stromat.  11.  4). 

Diaconul  Dr.  Oheorghe  Comşa. 

* 

Peste  Golgota  la  Înviere,  predici  de  preotul  Gheorghe 
Maior,  profesor  de  religie  şi  duhovnic  la  şcoala  normală  A. 
Şaguna  din  Sibiu.  Arad  librăria  diecezană  1925,  84  pag.  20  Lei. 
—  Părintele  Maior  nu  este  o  figură  necunoscută  a  vieţii  noa¬ 
stre  bisericeşti.  Bogata  şi  devotata  activitate  ce-o  desfăşoară 
sf.  Sa  ca  profesor  şi  duhovnic  la  vechea  şcoală  normală  şagu- 
niană  nu-i  epuizează  râvna  pentru  evanghelia  iui  Hristos. 
El  îşi  risipeşte  darurile  sale  sufleteşti  şi  de  pe  amvon.  Cuvântul 
său  hotărlt  şi  dar  subliniază  o  neumbrită  sinceritate  de  sim¬ 
ţire,  şi  o  cugetare,  care  nu  cunoaşte  compromisuri  în  concepţia 
despre  viaţa  creştină.  Şi  e  bine  aşa.  Elasticitatea  spirituală  îşi 
poate  plasa  oportunismul  său  în  alte  domenii.  Viaţa  creştină  nu 
cunoaşte  decât  un  singur  dascăl:  pe  Mântuitorul. 

Părintele  Maior  personalizează  doctrina  şi  viaţa  iui  Isus. 
El  nu  e  numai  un  neguţător  de  «învăţături  morale».  In  acest 
fapt  zace  sinceritatea  cuvântului  său  care  sfredeleşte  inima  celui 
ce-l  ascultă.  N’are  măguliri  «bine  plasate»  pentru  nime.  Dar 
nici  coasă  care  tăind  buruienile  stârpeşte  şi  grâul  curat.  Pen- 
trucă  sf.  Sa  cunoaşte  slăbiciunile  firii  omeneşti. 

El  e  duvohnic;  spovedeşte  şi  de  pe  amvon. 

Intr’un  mediu  destul  de  refractar,  sf.  Sa  răzbeşte  tot  mai 
mult  cu  apostolatul  său.  I  s’a  cerut  a  doua  ediţie  a  predicilor 
Sale  publicate  acum  5  ani.  Răspunde  cu  o  broşură  care  cuprinde 
12  predici  nouă,  şi  care,  suntem  convinşi  va  fi  întimpinată  cu 
pe  deplin  meritata  căldură  —  de  preoţimea  noastră,  ca  şi  de 
creştinii  ispititori  de  bună  iectură. 

* 

I6sus  de  Nazareth  (My the  ou  Histoire  ?)  par  Mau'ice  Goguel. 
Paris,  Payot  1925.  Pag.  314,  Preţul  15  fr.  fr.  —  Este  persoana 

Mântuitorului  o  realitate  istorică,  ori  toată  istoria  evanghelică 
nu-i  decât  un  mit  minunat  urzit  de  fantazia  închinătorilor  săi? 
lată  întrebarea  pe  care  savantul  profesor  dela  facultatea  de  teo¬ 
logie  protestantă  din  Paris,  M.  Goguel,  o  supune  unei  rigu¬ 
roase  cercetări  ştienţifice,  în  voluminoasa  sa  lucrare  apărută  de 
curând. 

Problema  nu  este  nouă.  Ea  a  stat  in  centrul  preocupărilor 
teologiei,  mai  ales  protestante,  din  cele  două  veacuri  din  urmă. 
Şi  ea  continuă  să  tulbure  conştiinţa  lumii  prinse  în  orbita  unui 
pozitivism  idololatru.  Sub  raport  bibliografic  chestiunea  a  fost 
aproape  epuizată  de  fostul  prof.  de  teologie  dela  Strasburg,  Albert 
Schweitzer,  în  vasta  sa  lucrare  apărută  la  1906  «Von  Reimarus 
zu  Wrede»  {a  doua  ediţie,  sub  titlul:  «Geschtchte  der  Leben- 
Iesu-Forschung»  1913).  Robit  de  negativismul  «ă  outrance»  al 
celor  mai  mulţi  cercetători  ai  problemei  —  a  ajuos  şi  el  la  con- 
duzii  negative  cu  privire  la  existenta  istorică  a  lui  Isus,  despre 
care  zice  că  «este  o  făptură  inventată  de  raţionalism,  însufleţită 
de  liberalism  şi  îmbrăcată  în  haină  istorică  de  teologia  modernă»1. 

Problema  a  fost  pusă  din  nou  la  ordinea  zilei  de  către 
P.  L.  Couchud,  care  a  publicat,  anul  trecut,  o  dm  cale  afară 
de  ispititoare  carte:  «Le  myslere  de  lesus»,  (Paris  1924),  in  care 
caută  să  arete  —  ceeace  n’au  fost  în  stare  să  facă  nici  înain¬ 
taşii  săi:  originea  mitică  a  creştinismului.  Cartea  scrisă  cu  ră¬ 
pitoare  eleganţă  şi  frumuseţe  a  stilului  renanian,  şi  aruncată  pe 
piaţa  literară  cu  trâmbiţa  celei  mai  răsunătoare  reclame,  sufere 
de  o  fundamentală  meteahnă  de  ordin  meiodologic:  ea  nu  e 
o  cercetare  istorică  şi  astfel  nici  nu  poate  soluţiona  o  chestiune 
de  fapt. 

Căci  problema  istoricităţii  lui  Isus  este  o  chestiune  de  fapt. 
Ea  trebue  deci  transpusă  în  strictul  domeniu  al  faptelor  şi  cer¬ 
cetată  cu  ajutorul  metodei  istorice. 

Aceasta  este  şi  justa  constatare  iniţială  a  autorului  de 
cartea  căruia  ne  ocupăm. 

Făcând  istoricul  succint  al  problemei,  dl  Maurice  Goguel 
studiază  toate  mărturiile  necreştine  (Flavius  losephus,  Autorii 
latini  şi  «Acta  Pilati»)  arătând  că  dacă  acestea  nu  prezintă  im¬ 
portanţa  unor  dovezi  precise,  nu  sunt  nici  aşa  de  inconsistente, 
cum  se  crede  de  obiceiu. 

Cele  mai  vechi  forme  ale  teologiei  creştine  au  răsărit  din 
sinteza  doctrinei  despre  înviere  şi  a  unei  vieţi  omeneşti.  Apostolul 
Pavei  este  cel  dintâi  martor  al  tradiţiei  evanghelice.  In  formele 
ei,  ea  a  fost  Influenţată,  ce  e  drept,  de  consideraţii  teologice  şi 
apologetice,  dar  nu  poate  îi  redusă  integral  ia  acestea. 


1  A.  Schweitzer,  Gesckihte  der  Leben-Iesu-Forsckung,  Tubingen  1913. 
Pag.  023. 


REVISTA  TEOLOGICĂ 


129 


întreaga  evoluţie  a  creştinismului  se  bazează  pe  credinţa 
în  învierea  lui  Isus.  Această  credin(ă  nu  se  poate  explica  decât 
prin  impresia  directă  a  lui  Isus  asupra  celorce  l-au  întovărăşit 
In  viaţă. 

După  o  temeinică  cercetare  a  problemei  autorul  ajunge 
la  concluzia  firească  pe  care-o  formulează  în  următoarele  cu¬ 
vinte:  *  Numai  realitatea  istorică  a  persoanei  lui  /sus  ne  ingâdue 
să  înţelegem  geneza  şi  desvoltarea  creştinismului,  care ,  fără  această 
realitate,  ar  rămânea  o  enigmă,  sau  o  minune ». 

Cartea  dlui  Ooguel,  zidită  cu  erudiţia  unui  Încercat  savant, 
epuiseasă  chestiunea,  risipind  încă  odată  mitul  despre  originea 
mitică  a  creştinismului.  N.  Colan. 


CRONICĂ  B1SERICEASCÂ-CULTURALĂ. 


Legea  de  organizare  a  bisericii  ortodoxe  a  fost  vo¬ 
tată  atât  de  senat,  cât  şi  de  cameră.  Noua  lege  este  zidită  pe 
temeliile  încercatului  statut  «Şagunian».  Principiile  fundamen¬ 
tale  ale  organizaţiei  bisericii  din  Ardeal  s’au  dovedit  destul  de 
•  înaintate  pentru  a  înfrunta  şi  postulatele  vremilor  noastre.  De 
aceea  ele  au  fost  păstrate  aproape  pe  dea  ’ntregul  şi  în  noua 
lege,  modificându  se  doar  pe  ici  —  pe  colo,  şi  anume  —  cum 
ar  zice  Caragiale  —  in  părţile  lor  esenţiale.  Vezi  semnificativa 
lipsă  din  textul  legii,  a  cuvântului  «autonomie»,  alegerea  ierar¬ 
hilor  de  către  congresul  centra!,  cu  inevitabilii  membri  de  drept, 
controlul  statului,  etc. 

Totuşi  trebue  s’o  mărturisim  faţă  de  organizaţia  din  trecut 
a  unei  părţi  din  Biserica  românească,  noua  lege  e  un  progres 
formidabil.  Şi  prin  ipoteza  unei  mai  evoluate  conştiinţe  bise¬ 
riceşti  a  credincioşilor  ca  şi  a  membrilor  din  cler,  Biserica  işi 
va  putea  continua  tot  mai  liber  şi  deci  mai  efectiv  opera  sa 
misionară  in  sinul  neamului  nostru.  — 

La  discuţia  generală  a  legii  în  Senat,  înalţii  noştri  ierarhi 
au  ţinut  să  fixeze,  în  cuvinte  pline  de  entuziasm,  importanţa 
actului  ce  se  săvârşeşte.  Vorbind  în  numele  bisericii  ardelene 
!.  P.  S.  nostru  Mitropolit  Nlcolae  a  subliniat  mai  ales  deose¬ 
bita  însemnătate  ce  o  are  principiul  autonomiei  bisericeşti  care 
stă  la  temelia  legii  celei  nouă.  El  spune  între  altele: 

<!n  principiul  autonomiei  roi  am  văzut  condiţia  esenţială 
pe  seama  bisericii  de  a  se  păstra  ca  ceeace  este  şi  ca  ceeace 
trebue  să  fie,  in  mijlocul  poporului.  Autonomia  bisericească  am 
-derivat-o  din  însăşi  canonicitatea  bisericii,  şi  astfel  suntem  de 
părerea  că  biserica,  găsească-se  sub  împrejurări  asupritoare  ori 
îrăind  în  libertate,  e  datoare  faţă  de  ea  însăşi  să-şi  reclame 

autonomia.  O  instituţie,  cu  o  misiune  atât  de  mare  cum  este 
biserica,  numai  atunci  poate  să  aibă  conştiinţa  deplină  a  acestei 
misiuni,  când  ea  are  posibilitatea  de  a  răspunde  de  sine  însăşi, 
prin  factorii  săi,  înaintea  lui  Dumnezeu  şi  înaintea  oamenilor- 

Să  păzească  Dumnezeu  neamul  nostru  oricând,  de  a  avea 
o  biserică,  în  conştiinţa  căreia  simţământul  răspunderii  pentru 
ceeace  trebue  să  fie,  să  nu  fie  destul  de  treaz  şi  destul  de  lim¬ 
pede.  Autonomia  bisericii  însă  trebue  înscrisă  nu  numai  în 
lege  ci  mai  presus  de  lege,  ea  trebue  adânc  înrădăcinată  în 
sufletul  credincioşilor.  De  câteori  reprezentanţii  cierului  şi  ai 
poporului  gândindn-se  la  interesele  mari  ale  bisericii,  se  vor 
desbrăca  de  orice  consideraţie  de  altă  natură,  totdeauna  ei  vor 
realiza  principiul  autonomiei  bisericii». 

* 

Criza  patriarhatului  Constantinopolitan.  Epilogul  per¬ 
secuţiei  religioase  inaugurate  de  guvernul  turcesc  din  Angora 
a  fost  expulsarea  patriarhului  ortodox  din  cetatea  lui  Constantin 
şi  a  mai  multor  mitropoliti  din  cuprinsul  împărăţiei  otomane. 
Pretextul  acestui  gest  sălbatic  care  califică  îndeajuns  pe  ceice  * 
s’au  încumentat  să-i  facă  şi  împotriva  căruia  s’a  ridicat  protestul 
energic  şi  unanim  al  întregei  ortodoxii,  este  supuşenia  gre¬ 
cească  a  numiţilor  ierarhi.  Incontestabil  că  situaţia  bisericească 
in  care  se  găsea  patriarhul  Constantinopolitan  îi  scotea  din  or¬ 
bita  prevederilor  convenţiei  cu  privire  la  schimbul  de  cetăţeni 
între  Grecia  şi  republica  otomană.  Cu  fes  sau  cu  joben  însă,. 
Turcul  rămâne  tot  Turc... 

In  timpul  din  urmă  criza  produsă  prin  expulzarea  patriar¬ 
hului  Constantin  a  intrat  într’o  nouă  fază.  Mitropoliţit  de  sub 
jurisdicţia  canonică  a  patriarhului  expulzat  —  de  bună  seamă 
sub  presiunea  guvernului  turcesc  —  cer  convocarea  unui  con¬ 
gres  al  clerului  patriarhai,  pentru  a  lua  măsurile  de  cuviinţă  în 
vederea  întregirii  scaunului  văduvit  cu  forţa.  Pe  de  altă  parte 
patriarhul  Constantin  declară  că  n’are  de  gând  să  demisioneze 
din  situaţia  sa,  câtă  vreme  nu  ne  va  cristaliza  definitiv  soartea 
scaunului  pe  care  l-a  deţinut  până  acuma  de  fapt  şi  pe  care-t 
deţine  Încă  de  drept.  In  vederea  acestui  fapt  el  convoacă  în 
preajma  Paştilor  o  conferinţă  la  Salonic.  Nu  se  cunoaşte  încă 
atitudinea  singuraticilor  biserici  autocefale,  faţă  de  intenţiile  pa¬ 
triarhului  Constantin.  De  altfel,  în  afară  de  cazul  unei  inter¬ 
venţii  diplomatice  cheia  soluţionară  crizei  patriarhale  se  găseşte 
exclusiv  in  mâna  guvernului  din  Angora.  Evenimentele  ce  vor 
urma  vor  arăta  în  ce  sens  se  va  deslega  o  problemă,  care  inte¬ 
resează  deaproape  întreaga  biserică  ortodoxă. 

Sufletul  ştiinţific.  Duminecă  seara,  22  Martie,  a  vorbit  la 
Ateneu  dl,  prof.  V.  Vâlcovici  despre  sufletul  ştiinţific. 

Sufletul,  în  sensul  unei  totalităţi  de  ceeace  gândim,  simţim 
şi  voim,  privit  ca  un  complex  de  calităţi,  are  un  caracter  di¬ 
namic  cu  posibilităţi  continui  de  evoluţie,  în  contrast  cu  no¬ 
ţiunea  de  materie  care  e  de  natură  statică.  Auguste  Compte  a 
afirmat  că  sufletul  omenesc  a  tţecut  prin  trei  vârste:  cea  reli¬ 
gioasă,  metafizică  şi  ştiinţifică,  vârste  ce  credea  Compte  că  se 
exclud  una  pe  alta  in  unul  şi  acelaş  suflet  şi  nu  pot  coexista 
împreună.  Din  contră  ele  pot  coexista  foarte  bine  dacă  se  în¬ 
depărtează  conflictul  aparent  dintre  religie  şi  ştiinţă,  care  nu-i 
decât  un  viciu  de  formă. 

Evul  mediu  reprezintă  o  stare  sentimentală  în  care  înflo¬ 
reşte  ştiinţa  magică  şi  cu  multă  timiditate,  până  in  secolul  a! 
17-lea  ştiinţa,  caută  încet  să  se  degajeze  de  miraculos  şi  să  nu 
devie  în  contradicţie  cu  religia.  Dăscartes  pune  problema  neted, 
îndepărtând  orice  conflict  dintre  ştiinţă  şi  religie,  amândouă  co¬ 
respund  unor  necesităţi  adânci  sufleteşti :  Ştiinţa  să  prindă  şi  să 
umanizeze  secretele  firii  pe  baza  conştiinţei,  religia  să  deslege 
soartea  sufletului  prin  credinţă. 

Cele  două  domenii  sunt  definite  şi  de  spiritul  ştiinţific  al 
lui  Pascal. 

Pestalozzi  afirmă:  toate  faptele  şi  fenomenele  raportate  la 
credinţă  constitue  un  tot  aparte  religia,  —  după  cum  şi  ştiinţa 
e  un  tot  aparte  care  nu  promovează  decât  prin  raţiune. 

După  Descartes  urmează  epoca  de  criticism  reprezentată 
prin  Spinoza,  Leibnitz,  lohn  Locke,  Kant,  Fichte  şi  Hegel,  cari 
au  căutat  să  prindă  în  cele  mai  abstracte  formule  adevărul  re¬ 
ligiei,  unii  din  ei  mergând  până  a  o  lipsi  de  poezia  ei  firească. 
După  această  epocă  urmează  naturalismul  lui  Darwin  şi  Haeckel 
cari  exclud  orice  mister  din  natură  şi  ajungând  în  vremurile 
noastre  prin  Bergson,  James  şi  Einsten,  suntem  în  plină  evoluţie 
spre  religiozitate. 

însuşi  Compte,  părintele  pozitivismului,  a  fost  biruit  de 
misterul  adânc  al  religiei  încât  după  ce  formulează  spiritului  re¬ 
guli  rigide,  pela  45  de  ani  pune  bazele  religiei  pozitiviste  prin 
cultul  umanităţii.  Asemenea  exageraţiuni  datorite  isbucnirii  sim¬ 
ţirilor  religioase  Înăbuşite  în  sufletul  oamenilor  de  ştiinţă,  se 
observă  şi  la  Gustav  Fechner,  care  şi-a  alcătuit  un  cult. 

Analizând  în  această  ordine  de  idei  şi  spiritele  pur  reli¬ 
gioase,  se  va  vedea  că  laturea  ştiinţifică  nu  e  îndepărtată.  Doc¬ 
trina  lui  Buda  poate  fi  o  pildă.  Problema  fericirii  după  el  se 
rezolvă  prin  absenţa  suferinţii.  Urmează  să  omorâm  dorinţa  şi 
să  îndepărtăm  tot  ce  iubim,  ca  să  intrăm  în  Nirvana:  liniştea 
completă. 

Concluzia  şi  mijloacele  prin  care  ajunge  Buda  Ia  aceasta 
soluţie  sunt  de  natură  ştiinţifică.  Gandhi,  apostolul  de  azi  al  in- 

dienilor,  continuă  doctrina  Iui  Buda,  altoită  de  idei  creştine,  in 
acelaş  spirit  de  ştiinţificare. 

Raţiunea  intră  in  religie  în  ce  priveşte  organizarea.  Sufletul 
omenesc  se  manifestă  sub  cfele  trei  laturi  coexistente ;  religioasă, 
filozofică  şi  ştiinţifică.  Opera  ştiinţifică  chiar  cuprinde  o  parte 
mistică  şi  alta  filozofică. 

Conflictul  dintre  religie  şi  .ştiinţă  e  din  ignoranţă,  rea  cre¬ 
dinţă  sau  indiferenţă.  « Univ .» 

* 

Catolicismul  şl  moda.  Episcopul  din  Breslau,  in  înţele¬ 
gere  cu  mai  mulţi  colegi  de-ai  săi  din  Italia,  Spania,  Austria  şi 
America,  după  repeţite  consfătuiri  au  alcătuit  un  regulament 
care  precizează  atitudinea  bisericii  catolice  faţă  de  exhibiţiile 
modei  femenine.  Regulamentul  a  întrat  în  vigoare  din  1  Martie  c. 
Femeilor,  cari  nu-şi  acopere  cu  haina  gâtul  şi  genunchii,  li  se 
va  refuza  sf.  împărtăşanie,  îmbrăcămintea  transparentă  atrage 
după  sine  aceeaş  pedeapsă.  In  schimb  ceice  se  vor  prezenta 
la  taina  st  mărturisiri  desculţi  şi  ?n  îmbrăcăminte  de  muncitori, 
vor  fi  primiţi  cu  laudă.  Episcopii  au  hotărît  să  lanseze  şi  o 
pastorală,  în  acest  sens.  Neculce. 


NOTE  ŞI  INFORMAŢII. 

O  iniţiativă  necesară.  Scrisul  bisericesc  a  devenit  in 
ultimul  timp  foarte  spornic.  Apar  reviste  eparhiale,  publicaţii 
parohiale,  lucrări  de  tnirumare  religioasă  şi  socială  —  cele  mai 
multe  foarte  serios  cugetate  şi  foarte  frumos  stilizate.  Ele  însă 
nu  ajung  la  cunoştinţa  preoţimil,  care  e  lipsită  de  informaţii 
bibliografice  mai  ales  când  e  vorba  de  înfiinţarea  bibliotecilor 
parohiale. 

De  aceea  schimbul  de  cărţi  prin  Episcopii,  Seminarii  şi 
protopopiate,  ar  satisface  o  urgentă  nevoie  culturală  a  preoţimil 
noastre  şi  intr'o  măsură  oarecare  ar  înlesni  o  publicitate  mai 
intensivă  din  partea  scriitorilor  bisericeşti  —  care  având  astfel 
garantată  desfacerea  lucrărilor  editate  —  ar  fi  mai  îndemnaţi 
să  scrie  şi  să  tipărească  fără  pea  mari  riscuri  materiale. 

Solidaritatea  preoţimil  s’ar  putea  afirma  în  chip  superior 
şi  prin  această  iniţiativă.  Gândul  nostru  îşi  aşteaptă  deocam¬ 
dată  simpatiile  ierarhilor  şl  conducătorilor  noştri  bisericeşti,  sim¬ 
patii  care  ar  constitui  şl  un  început  de  realizare  a  acestui  plan 
de  extensiune  culturală  şi  misionară.  a. 

«Asociaţia  generată  a  cierului  român»  îşi  va  ţinea  al  treilea 
congres  al  său  la  Cernăuţi,  în  zilele  de  25  si  26  August  a.  c. 
Se  vor  discuta  următoarele  chestiuni  de“brdiri  misionar  şi  pro¬ 
fesional:  A.  Importanţa  şi  necesitatea  presei' bisericeşti  (presa 
cu  caracter  misionar,  presa  în  ziua  de  azi,  presa  în  viitor).  B . 
Organizarea  şi  mijloacele  necesare  pentru  susţinerea  ei.  C.  în¬ 
zestrarea  bisericii.  Participanţii  se  vor  anunţa  comitetului  cen¬ 
tral  din  Bucureşti  (Pr.  Prof.  Popescu-Mălăeşti  sau  Pr.  lcon. 
I.  Creţu). 

* 

Patriarhul  ecumenic  a!  Ierusalimului,  Sf.  Sa  Damian,  a  luat 
cu  aprobare  cunoştinţă  de  înfiinţarea  patriarhatului  românesc. 
Aceiaş  lucru  l-a  făcut  şi  Sf.  Sa  Constantin,  patriarhul  Constan- 
tinopolei,  de  prezent  refugiat  ia  Salonic. 

* 

Târguielile  pentru  încheierea  unui  concordat  între  statul 
român  şi  Vatican  au  ajuns  din  nou  la  un  punct  mort.  Văzând 
atâta  risipă  de  condescendenţă  din  partea  guvernului  român, 
Vaticanul  şi-a  mărit  pretenţiile  în  aşa  măsură,  că  delegatul  român 
dl  Pennescu  a  cerut  să  fie  desărcinat  de  misiunea  ce  i  s7a  în¬ 
credinţat.  Ziarele  scriu  că  guvernul  cheltueşte  o  zadarnică  grije 
şi  osteneală  în  căutarea  unui  delegat  care  ar  avea  curajul  să 
reia  tratativele  cu  cardinalul  Doici. 

Curat  vorba  aceea:  «Cine-o  mai  face  ca  noi,  ca  noi  să 
păţească». 

♦ 

Patruzeci  de  membri  ai  unui  club  sporii >  din  Anglia  erau  să 
fie  eliminaţi  din  cadrul  organizaţiei  pe  motivul  că  au  jucat  foot-bai 
Dumineca,  în  timpul  sf.  liturghii.  Hotărârea  n'a  fost  schimbată 
decât  dupăce  inculpaţii  au  dovedit,  că  luaseră  parte  la  slujba 
dumnezeiască. 

Ştirea  e  destul  de  bizară  pentru  creştinii  unei  ţări  în  care 
toate  întrunirile  politice  se  ţin  Dumineca  Ia  ora  10.  Ba  ne-a- 
ducem  aminte  chiar  de  proiectul  unui  director  general  al  tea¬ 
trelor  care  avea  de  gând  să  aranjeze  reprezentaţii  populare 
exact  la  aceiaş  oră  «pentruca  şi  lumii  muncitoreşti  să  i  se  dea 
putinţa  de  a  participa  la  slujba  sfântă  din  templul  artei»... 

* 

Prorocul  unei  comunităţi  babtiste  din  America  se  ’ncume- 
tase  să  fixeze  data  sfârşitului  lumii  pentru  una  din  zilele  lunei 
Februarie.  Profeţia  lui  a  dat  greş  însă  şi  de  astădată.  Membrii 
comunităţii  de  mai  multeori  păcălite  şi-au  pierdut  răbdarea  şi 
s’au  Iăpădat  de  «legea  nouă»  a  profetului  lor,  care-a  plecat  să-şi 
Încerce  norocul  în  alte  părţi. 

—  Dacă  n’a  avut  nici  măcar  prudenţa  de  a  alege  ziua  de 
1  Aprilie...  Cine  ştie,  poate  tot  scăpa  c’o  glumă  bună... 

* 

Duminecă,  22  Martie  a.  c.  a  avut  ioc  solemnitatea  insta¬ 
lării  noului  arhiepiscop  catolic  al  Bucureştilor  Mgr.  Al.  Cisar, 
numit  în  locul  monseniorului  Nefzhammer,  mutat  din  ţară  din 
cunoscutele  motive  ale  atitudinei  sale  marmaggiene.  Sperăm 
că  noul  ierarh  catolic  va  avea  o  ţinută  mai...  diplomatică  faţă 
de  statul  care  duce  toleranţa  religioasă  până  la  recunoaşterea 
privilegiilor  moştenite  de  biserica  apuseană  dela  patronii  săi 
consacraţi  cari  au  fost  Habsburgii. 

* 

Primim  la  redacţie  volumul  pe  1923 — 1924  şi  numărul  pe 
Febr.  1925  al  simpaticei  reviste  pentru  bisericile  de  rit  bi¬ 
zantin  «Stadion »,  care  apare  sub  îngrijirea  învăţatului  părinte 
G.  Ciril  Korolevski.  Problemele  tratate  dovedesc  o  largă  şi 
destul  de  obiectivă  informaţie  asupra  vieţii  din  sinul  bisericilor 
din  răsărit.  Revista  care  apare  la  Roma,  e  scrisă  cu  căldura  şi 
creştinescul  spirit  de  împăciuire  pe  care-1  întâlnim  aşa  de  rar 
în  presa  catolică.  In  orice  caz  redactorii  arţăgoşi  ai  «Unirii»  ar 
profita  mult  ispitind  paginile  acestei  publicaţii. 

* 

După  informaţiile  revistelor  apusene,  sinodul  Vatican  va 
fi  convocat  încă  în' cursul  acestui  an  sau  mai  târziu,  în  cursul 
anului  viitor.  El  va  avea  să  dogmatizeze  înălţarea  trupească  la 
cer  a  fecioarei  Maria  şi  învăţătura  despre  Fecioara  Maria  ca 
mijlocitoare  a  graţiei  divine. 

Aceiaş  sinod  se  va  ocupa  şi  cu  problema  reunirii  bise¬ 
ricilor  creştine  —  fireşte,  în  sensul  robirii  lor  Vaticanului, 
«singurul  reprezentant  autorizat  al  lui  Hristos  pe  pământ».  Se 
zice  că  Papa  ar  fi  şi  «aranjat»  lucrurile  în  aşa  măsură  încât 
perspectivele  sânt  foarte  zimbitoare...  Pentru  a  pregăti  opinia 
publică,  presa  catolică  lansează  cele  mai  fanteziste  ştiri. 

Şi  asta,  cu  o  temeritate  de-a  dreptul  americană.  Numai 
astfel  ne  putem  explica  informaţia  «autorizată»  a  revistei  Der 
Sendbote,  de  peste  Occean,  după  care  Patriarhul  ortodox  ai  Ie¬ 
rusalimului  «ar  avsa  de  gând  să  trimită  o  delegaţie  la  Roma 
pentru  a  trata  chestiunea  reunirii  tuturor  bisericilor  creştine». 

Probabil  cu  acest  prilej  i  se  va  dărui  Papei  încă  o  pă- 
reche  de  chei  de  aur  —  drept  simbol  al  idealurilor  sale. 

* 

In  anul  acesta  lucrarea  de  îndrumare  religioasă  desfăşu¬ 
rată  în  Sibiu  a  fost  foarte  intensivă. 

Aşa  de  pildă  !a  Societatea  naţională  şi  culturală  a  mese¬ 
riaşilor  români  din  Sibiu  s’au  ţinut  6  conferenţe  cu  caracter 
educativ  şi  religios,  care  au  fost  urmărite  cu  un  viu  interes  de 
auditoriu,  dovedindu-se  din  prisos  că  meseriaşii  noştri  sunt 
preocupaţi  de  chestiunile  care  frământă  viaţa  noastră  sufletească 
în  aceste  vremi. 

Cercul  biblic  de  sub  auspiciile  Soc.  ort  naţ.  a  Femeilor 
jomăne  deasemenea  şi-a  ţinut  inspiratele  sale  şedinţe  In  fiecare 
Vineri  seara,  atrăgând  un  public  foarte  număros. 

Cursurile  de  catehizare  a  ucenicilor  şl  servitorilor  au  fost 
ţinute  în  fiecare  Duminecă  după  masă  în  legătură  cu  slujba 
vecerniei. 

In  preajma  Sf.  Sărbători  consemnăm  aceste  informaţii  ca 
un  mic  bilanţ  al  operei  de  evanghelizare  —  dorind  ca  pilda 
preoţimii  din  Sibiu  să  fie  urmată  şi  în  alte  centre.  C. 

* 

In  ziua  de  8  Martie  a.  c.  s'a  ţinut  Ia  Nizza  primul  congres 
al  «Ligii  opozanţilor  împotriva  oricărui  răsboiu».  Unul  dintre 
fruntaşii  organizaţiei  a  supus  spre  votare  următoarea  intere¬ 
santă  moţiune: 

«După  lungul  răsboiu  din  Peloponez,  —  răsboiul  care  l-a 
făcut  pe  Pericles  să  spue:  «Anul  şi- a  perdut  primăvara»  — 
Atenienii  au  promulgat  o  lege  prin  care  se  edicta  pedeapsa 
cu  moartea  în  contra  tuturor  acelora  cari,  prin  scrierile  sau  dis¬ 
cursurile  lor,  o  să  ceară  răsboiul  în  contra  străinilor. 

«Pare  că  legea  aceasta  n’a  avut  de  fapt  forţă  legală  şi  nici 
nu  a  fost  aplicată.  Aceasta  fiindcă,  de  când  lumea,  aceia  cari 
urzesc  răsboiul  lasă  altora  grija  patriotică  de  a-1  face. 

«Să  fim  mai  precişi  în  dorinţele  şi  în  speranţele  noastre. 
Să  cerem  deputaţilor  socialişti  să  ia  îu  Cameră  iniţiativa  unei 
legi  în  care  să  se  hotărască  următoarele: 

«Oricine  va  fi  provocat  răsboiul  în  contra  unei  ţări  străine, 
fie  pe  faţă  sau  pe  ascuns,  fie  prin  scrierile,  discursurile  sau  în¬ 
treprinderile  ce  conduce,  va  fi  obligat  nu  numai  să  între  în 
armata  combatantă  în  momentul  mobilizării,  dar  —  onoare  su¬ 
premă  l  —  să  facă  parte  din  primele  trupe  de  asalt. 

«Nici  o  abatere  nu  va  fi  admisă  sau  tolerată.  Cei  astfel 
înrolaţi  nu  vor  putea  să  invoace  —  pentru  a  fi  scutiţi,  — 
nici  vârsta,  nici  infirmităţile  lor;  interesele  rassei  umane  co¬ 
mandă  chiar  ca  cinstea  de  a  se  expune  primejdiei  imediate  să 
fie  asigurată  acelora  din  provocatorii  răsboiului,  pe  cari  vârsta 
sau  boala  ii  predestină  în  mod  normal  să  moară  mai  repede». 

